J E G Y Z Ő K Ö N Y V

Készült: Ibrány Város Képviselő Testületének 2020. augusztus 17-én 14,00 órakor megtartott rendkívüli testületi üléséről

Az ülés helye: Polgármesteri Hivatal földszinti tárgyalóterme

Jelen vannak:, Dr. Szegedi Tibor Zsolt, Haluska András, Kulcsár Béla, Szabó P. Judit, Tóth Balázsné, Kovács Ferenc, Márkus Ferenc, Tábori Tibor képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 8 fő jelen van, így a megjelentek száma – polgármesterrel együtt – 9 fő.

Javaslom, hogy a Képviselő-testület a meghívóban kiküldött napirendi pontokon túl, az alábbi pontokban döntsön, illetve foglaljon állást.

* **Az önkormányzati tulajdonú Ibrány, Bocskai utca 79. szám alatti 859/5 hrsz.-ú belterületi ingatlan értékesítése tárgyában forgalmi érték meghatározása**

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Tábori Tibor és Kovács Ferenc képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot 9 igen szavazattal elfogadta.

**1.Napirendi pont**

**A MEDI-AMB NONPROFIT KFT 2019.évi Egyszerűsített éves beszámolójának megtárgyalása**

**Előadó: Kovács Krisztina MEDI-AMB Kft ügyvezetője**

Trencsényi Imre polgármester: Megkérdezem Kovács Krisztinát, a MEDI-AMB Kft ügyvezetőjét, hogy szeretné-e szóban kiegészíteni a beszámolót?

Kovács Krisztina MEDI-AMB Kft ügyvezetője: Nem kívánok szóbeli kiegészítést tenni.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Dr. Szegedi Tibor alpolgármester: A beszámoló részletes, és tekintve, hogy már benne vagyunk a 2020-as évben, egyre nehezebb megtartani az orvosokat, és egyre drágábbak. Az egyes szakokon belül a számon tartott, és több helyre beszámított orvosok tolódnak be a magánszférába. Ami összeget a NEAK-tól kaptunk, az abból beszerzett eszközök már pár héten belül rendelkezésre fognak állni.

Tóth Balázsné képviselő-testületi tag: Gratulálok a beszámolóhoz, az ott dolgozók munkájához.

Kérdésem lenne, hogy a védőnői szolgálat szervezését ki határozza meg?

A beszámolóban olvasom, hogy 24 alkalommal voltak szűrővizsgálaton az óvodákban. Én azt tapasztalom, hogy nehezen értek oda hozzánk. Az egészségügyi kiskönyvet önkényesen megszüntették. Az iskolaérettségi vizsgálatot is megszüntették, amit én hiányolok, mivel az óvodában a szűrés nagyon fontos.

Dr. Szegedi Tibor Zsolt alpolgármester: Munkáltatóként működünk, de erről konkrét tudomásom nincs, mert a védőnők munkáját a nyíregyházi központ koordinálja. Utána fogunk nézni, nehéz követni a munkájukat, mivel a munkájuk részben terepen történik, részben pedig a védőnői szolgálat helyén, de a vezetés Nyíregyházáról történik. Jogos a felvetés, megnézzük.

Kovács Ferenc tanácsnok: Én is gratulálok a beszámolóhoz is, és az ott dolgozók munkájához is. Kérdezném, hogy ha a védőnői szolgálat fenntartása változik, lesz-e olyan bérleti díj, amit az önkormányzatnak fizetnie kell?

Kovács Krisztina MEDI-AMB Kft ügyvezetője: Valószínűleg lesz ilyen, a MEDI-AMB taggyűlése most van össze hívva, és a taggyűlés részére egy ilyen javaslattal élünk, hogy bérleti díjas megoldás legyen.

Kovács Ferenc tanácsnok: De ki fogja ezt eldönteni?

Kovács Krisztina MEDI-AMB Kft ügyvezetője: augusztus 26-ára van összehívva a taggyűlés, és minden települési önkormányzat polgármestere ott lesz.

Dr. Szegedi Tibor alpolgármester: Ezzel kapcsolatban felmerült a saját épület bérlete, igen ez furcsa, mivel az épület az önkormányzat tulajdona.

Kovács Krisztina MEDI-AMB Nonprofit Kft ügyvezetője: Nem, az önkormányzaté az épület, hanem a gazdasági társaságé, azaz a MEDI-AMB-é.

Bakosiné Márton Mária jegyző: De az Önkormányzatok – elsősorban Ibrány és Nagyhalász - cége vagytok, most az egy dolog, hogy az utóbbi években már a finanszírozás beállt, az első induláskor viszont a két önkormányzat kellően mellé állt, és a beruházáshoz is, de ez egy későbbi tárgyalás kérdése, de rosszabbul nem jöhet ki az önkormányzat a dologból, mint ami a jelenlegi működtetésből adódó, ez teljesen egyértelmű. Tehát ha egyetlen fillérrel is többe kerülne a két önkormányzatnak, akkor vissza az egész.

Tehát azt kérnénk is, hogy majd feltételesen fogadja el a taggyűlés a döntését. Az előzetes tárgyalásokban nem volt szó bérleti díjról.

Trencsényi Imre polgármester: Javaslom a Képviselő-testületnek, hogy a MEDI-AMB Nonprofit Kft 2019.évi Egyszerűsített éves beszámolójának megtárgyalásáról szóló beszámolót fogadjuk el, azt hagyjuk jóvá.

A Képviselő-testület a javaslatot 9 igen szavazattal elfogadta, és a következő határozatot hozta:

**C2**

IBRÁNY VÁROS KÉPVISELŐ TESTÜLETÉNEK

194/2020. (VIII.17.) KT. sz.

h a t á r o z a t a

**A MEDI-AMB NONPROFIT KFT 2019.évi Egyszerűsített éves beszámolójának megtárgyalása**

A K É P V I S E L Ő - T E S T Ü L E T

a MEDI-AMB Nonprofit Közhasznú Kft (4484 Ibrány, Hősök tere 3.adószám: 144447695-1-15 cégjegyzékszám: Cg.15-09-073158) 2019. évre vonatkozó Egyszerűsített éves beszámolóját megtárgyalta, azzal egyetért, és a taggyűlésnek elfogadásra javasolja.

**1.sz. melléklet**

Dr. Béres József Egészségügyi Centrum szakmai beszámoló 2019. év

A szakrendelő 2011.06.01.-jén kezdte meg működését. Az Intézmény tulajdonosa, fenntartója 12 település. Meghatározó tulajdoni hányaddal (78 %) rendelkezik Ibrány és Nagyhalász város Önkormányzata, működtető a MEDI-AMB Nonprofit Közhasznú Kft. Ügyvezető Kovács Krisztina, stratégiai tanácsadó Dr. Trencsényi Erzsébet, orvosszakmai vezető, központi orvosi ügyelet Dr. Szegedi Tibor.

A járóbeteg ellátó központnak az 1019/2008. (III.26.) Kormányhatározat által előzetesen befogadott kapacitása 200 szakorvosi és 120 nem szakorvosi óra.

2015. májusától működik a kúraszerű ellátás (infúziós kezelés), a házi betegápolás 2016. májusától áll a betegek rendelkezésére, ez otthoni gyógytorna, sebkötözés, katéterezés ellátásokat jelent.

További szolgáltatásaink: optika, gyógyászati segédeszköz bolt, hallásvizsgálat, időszakonként csontsűrűség mérés, ezek részben térítésmentesen, részben térítés ellenében vehetők igénybe.

A szakrendelőhöz területi ellátási kötelezettség révén 12 település mintegy 28.000 lakosa tartozik, Balsa, Buj, Beszterec, Gávavencsellő, Ibrány, Nagyhalász, Paszab, Tiszabercel, Tiszarád, Tiszatelek, Újdombrád, Vasmegyer. Az Országos Tisztiorvosi Hivatal határozata szerint, az intézményben működő szakellátások tekintetében, területi ellátási kötelezettsége a 12 településre csak a Dr. Béres József Egészségügyi Centrumnak van.

Jelenleg a szakrendeléseink az időközben megváltozott tárgyi és személyi minimum feltételeknek megfelelően működnek. A szakorvosok a nyíregyházi Jósa András Kórházból, a kisvárdai Felső Szabolcsi Kórházból illetve kórházaktól függetlenül, közreműködői illetve személyes közreműködői szerződéssel dolgoznak szakrendeléseinken. A betegellátás magasabb szintjeit, speciális szakrendelések, fekvőbeteg ellátás, labor és szövettani diagnosztika hátteret a Jósa András Kórház biztosítja.

Előjegyzéseink szakvizsgálatokra rövidek (napokban mérhető), néhány szakrendelésen (Szemészet, Kardiológia) 4-8 hét, ahol a vártnál lényegesen nagyobb a lakossági igény. A Jósa András Kórház várólistái ennél sokkal hosszabbak, hetek illetve hónapok.

Az asszisztensek nagyrészt Ibrány és Nagyhalász településekről munkaviszonyban dolgoznak.

A táblázat a 2019. évi forgalmat mutatja szakrendelésenként és havi bontásban

A téli hónapok forgalma általában kisebb, ami a decemberi munkanapok alacsony számával, valamint kedvezőtlen időjárással magyarázható. Az átlagos betegforgalom 6368 eset volt, emelkedést mutat.

1. sz. táblázat

|  |
| --- |
| **2019. év Szakrendelésenkénti betegek száma** |
| **Szakrendelések** | **január** | **február** | **március** | **április** | **május** | **június** | **július** | **aug.** | **szept.** | **okt.** | **nov.** | **dec.** | **Szakrendelésenként összesen:** |
| **Belgyógyászat** | 65 | 90 | 80 | 76 | 74 | 72 | 87 | 69 | 105 | 97 | 75 | 66 | 956 |
| **Belgyógyászat II.** | 35 | 58 | 46 | 65 | 50 | 53 | 22 | 41 | 53 | 45 | 25 | 40 | 533 |
| **Belgyógyászat III.** | 50 | 46 | 35 | 42 | 53 | 17 | 26 | 33 | 34 | 58 | 32 | 25 | 451 |
| **Diabetológia/Endokr.** | 113 | 101 | 105 | 117 | 144 | 62 | 56 | 138 | 122 | 137 | 85 | 105 | 1285 |
| **Gasztroenterológia** | 146 | 132 | 95 | 115 | 143 | 110 | 79 | 129 | 120 | 116 | 118 | 97 | 1400 |
| **Sebészet** | 125 | 135 | 157 | 80 | 104 | 143 | 109 | 140 | 115 | 169 | 155 | 103 | 1535 |
| **Traumatológia** | 86 | 87 | 66 | 102 | 83 | 53 | 0 | 37 | 91 | 65 | 71 | 56 | 797 |
| **Nőgyógyászat** | 253 | 238 | 267 | 241 | 272 | 231 | 233 | 265 | 258 | 263 | 253 | 180 | 2954 |
| **Gyerekgyógyászat** | 57 | 59 | 61 | 74 | 67 | 33 | 53 | 39 | 63 | 73 | 48 | 41 | 668 |
| **Fül orr gégészet** | 122 | 123 | 94 | 120 | 100 | 56 | 117 | 73 | 60 | 91 | 82 | 68 | 1106 |
| **Szemészet** | 188 | 170 | 177 | 175 | 185 | 134 | 172 | 123 | 178 | 168 | 175 | 142 | 1987 |
| **Bőrgyógyászat** | 168 | 142 | 93 | 156 | 142 | 142 | 173 | 143 | 127 | 156 | 135 | 111 | 1688 |
| **Neurológia** | 256 | 252 | 235 | 227 | 285 | 196 | 190 | 255 | 271 | 240 | 236 | 206 | 2849 |
| **Ortopédia** | 125 | 110 | 112 | 107 | 125 | 107 | 141 | 0 | 131 | 79 | 122 | 76 | 1235 |
| **Urológia** | 113 | 137 | 154 | 121 | 167 | 119 | 44 | 159 | 127 | 94 | 157 | 114 | 1506 |
| **Reumatológia** | 297 | 235 | 247 | 244 | 303 | 167 | 216 | 243 | 254 | 277 | 296 | 201 | 2980 |
| **Pszichiátria** | 179 | 145 | 165 | 212 | 150 | 155 | 197 | 122 | 146 | 166 | 179 | 128 | 1944 |
| **Kardiológia** | 223 | 178 | 209 | 197 | 228 | 168 | 167 | 185 | 252 | 232 | 227 | 194 | 2460 |
| **Labor (vérvétel)** | 1650 | 1464 | 1505 | 1429 | 1553 | 1198 | 1282 | 1341 | 1488 | 1505 | 1490 | 1025 | 16930 |
| **Röntgen** | 676 | 650 | 617 | 605 | 567 | 431 | 567 | 319 | 663 | 567 | 567 | 263 | 6492 |
| **Ultrahang** | 630 | 854 | 907 | 924 | 1046 | 745 | 864 | 906 | 840 | 1053 | 852 | 237 | 9858 |
| **Pulmonológia** | 76 | 72 | 81 | 65 | 55 | 54 | 68 | 50 | 68 | 82 | 62 | 51 | 784 |
| **Fizikoterápia I.** | 467 | 490 | 480 | 476 | 369 | 355 | 441 | 434 | 502 | 547 | 437 | 322 | 5320 |
| **Fizikoterápia II.** | 63 | 57 | 44 | 29 | 87 | 65 | 103 | 79 | 105 | 121 | 80 | 75 | 908 |
| **Gyógytorna** | 0 | 360 | 496 | 523 | 246 | 341 | 476 | 567 | 338 | 553 | 444 | 321 | 4665 |
| **Infúziós kúra** | 237 | 259 | 252 | 229 | 268 | 244 | 191 | 237 | 279 | 346 | 330 | 251 | 3123 |
|  |   |   |   |   |   |   |   |   |   |   |   |   |   |
| **összesen havonta:** | **6400** | **6644** | **6780** | **6751** | **6866** | **5451** | **6074** | **6127** | **6790** | **7300** | **6733** | **4498** | **76414** |

A 2.sz. táblázat a 2018. és a 2019. év forgalmi adatainak összehasonlítását mutatja be, rendelésenként havi bontásban valamint összesítve.

2. sz. táblázat

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 | 2018 | 2019 |
|   | jan. | jan. | febr. | febr. | márc. | márc. | ápr. | ápr. | máj. | máj. | jún. | jún. | júl. | júl. | aug. | aug. | szept. | szept. | okt. | okt. | nov. | nov. | dec. | dec. | Szakrendelésenként | Szakrendelésenként |
| Szakrendelések | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | betegek száma | összesen: | összesen: |
| Belgyógyászat | 88 | 65 | 79 | 90 | 86 | 80 | 90 | 76 | 73 | 74 | 105 | 72 | 58 | 87 | 70 | 69 | 82 | 105 | 107 | 97 | 77 | 75 | 49 | 66 | 964 | 956 |
| Belgy. II. | 57 | 35 | 52 | 58 | 59 | 46 | 50 | 65 | 55 | 50 | 54 | 53 | 43 | 22 | 57 | 41 | 59 | 53 | 53 | 45 | 47 | 25 | 49 | 40 | 635 | 533 |
| Belgy. III. | 37 | 50 | 32 | 46 | 51 | 35 | 46 | 42 | 57 | 53 | 51 | 17 | 21 | 26 | 56 | 33 | 34 | 34 | 49 | 58 | 34 | 32 | 39 | 25 | 507 | 451 |
| Diabetológia/Endokr. | 107 | 113 | 115 | 101 | 114 | 105 | 111 | 117 | 138 | 144 | 118 | 62 | 91 | 56 | 126 | 138 | 95 | 122 | 118 | 137 | 92 | 85 | 81 | 105 | 1306 | 1285 |
| Gasztroenterológia | 151 | 146 | 123 | 132 | 41 | 95 | 99 | 115 | 153 | 143 | 105 | 110 | 124 | 79 | 105 | 129 | 105 | 120 | 109 | 116 | 133 | 118 | 84 | 97 | 1332 | 1400 |
| Sebészet | 186 | 125 | 136 | 135 | 137 | 157 | 173 | 80 | 167 | 104 | 166 | 143 | 160 | 109 | 88 | 140 | 112 | 115 | 154 | 169 | 169 | 155 | 80 | 103 | 1728 | 1535 |
| Traumatológia | 90 | 86 | 69 | 87 | 38 | 66 | 36 | 102 | 71 | 83 | 73 | 53 | 57 | 0 | 38 | 37 | 85 | 91 | 80 | 65 | 47 | 71 | 49 | 56 | 733 | 797 |
| Nőgyógyászat | 316 | 253 | 274 | 238 | 244 | 267 | 238 | 241 | 262 | 272 | 292 | 231 | 279 | 233 | 273 | 265 | 241 | 258 | 313 | 263 | 231 | 253 | 162 | 180 | 3125 | 2954 |
| Gyerekgyógyászat | 83 | 57 | 65 | 59 | 50 | 61 | 75 | 74 | 77 | 67 | 42 | 33 | 51 | 53 | 79 | 39 | 47 | 63 | 56 | 73 | 38 | 48 | 49 | 41 | 712 | 668 |
| Fül orr gégészet | 117 | 122 | 88 | 123 | 94 | 94 | 105 | 120 | 88 | 100 | 75 | 56 | 106 | 117 | 90 | 73 | 79 | 60 | 81 | 91 | 120 | 82 | 53 | 68 | 1096 | 1106 |
| Szemészet | 207 | 188 | 207 | 170 | 201 | 177 | 175 | 175 | 167 | 185 | 154 | 134 | 215 | 172 | 138 | 123 | 171 | 178 | 209 | 168 | 178 | 175 | 126 | 142 | 2148 | 1987 |
| Bőrgyógyászat | 174 | 168 | 144 | 142 | 120 | 93 | 160 | 156 | 174 | 142 | 124 | 142 | 160 | 173 | 123 | 143 | 122 | 127 | 116 | 156 | 82 | 135 | 91 | 111 | 1590 | 1688 |
| Neurológia | 266 | 256 | 238 | 252 | 257 | 235 | 225 | 227 | 206 | 285 | 263 | 196 | 223 | 190 | 191 | 255 | 244 | 271 | 249 | 240 | 228 | 236 | 180 | 206 | 2770 | 2849 |
| Ortopédia | 134 | 125 | 121 | 110 | 106 | 112 | 98 | 107 | 122 | 125 | 120 | 107 | 131 | 141 | 42 | 0 | 119 | 131 | 108 | 79 | 118 | 122 | 82 | 76 | 1301 | 1235 |
| Urológia | 119 | 113 | 127 | 137 | 157 | 154 | 147 | 121 | 175 | 167 | 130 | 119 | 158 | 44 | 83 | 159 | 106 | 127 | 162 | 94 | 140 | 157 | 113 | 114 | 1617 | 1506 |
| Reumatológia | 190 | 297 | 267 | 235 | 224 | 247 | 227 | 244 | 308 | 303 | 266 | 167 | 237 | 216 | 265 | 243 | 205 | 254 | 194 | 277 | 259 | 296 | 188 | 201 | 2830 | 2980 |
| Pszichiátria | 167 | 179 | 174 | 145 | 145 | 165 | 155 | 212 | 174 | 150 | 145 | 155 | 197 | 197 | 136 | 122 | 150 | 146 | 194 | 166 | 157 | 179 | 154 | 128 | 1948 | 1944 |
| Kardiológia | 210 | 223 | 221 | 178 | 171 | 209 | 188 | 197 | 197 | 228 | 221 | 168 | 166 | 167 | 132 | 185 | 183 | 252 | 177 | 232 | 221 | 227 | 174 | 194 | 2261 | 2460 |
| Labor (vérvétel) | 1698 | 1650 | 1374 | 1464 | 1209 | 1505 | 1390 | 1429 | 1531 | 1553 | 1303 | 1198 | 1261 | 1282 | 1326 | 1341 | 1307 | 1488 | 1524 | 1505 | 1293 | 1490 | 969 | 1025 | 16185 | 16930 |
| Röntgen | 470 | 676 | 454 | 650 | 365 | 617 | 363 | 605 | 395 | 567 | 560 | 431 | 500 | 567 | 432 | 319 | 563 | 663 | 539 | 567 | 585 | 567 | 394 | 263 | 5620 | 6492 |
| Ultrahang | 304 | 630 | 312 | 854 | 273 | 907 | 270 | 924 | 256 | 1046 | 827 | 745 | 728 | 864 | 750 | 906 | 783 | 840 | 765 | 1053 | 828 | 852 | 603 | 237 | 6699 | 9858 |
| Pulmonológia | 91 | 76 | 86 | 72 | 89 | 81 | 83 | 65 | 81 | 55 | 62 | 54 | 59 | 68 | 40 | 50 | 76 | 68 | 79 | 82 | 56 | 62 | 51 | 51 | 853 | 784 |
| Fizikoterápia I. | 539 | 467 | 545 | 490 | 410 | 480 | 396 | 476 | 700 | 369 | 487 | 355 | 428 | 441 | 508 | 434 | 448 | 502 | 479 | 547 | 495 | 437 | 415 | 322 | 5850 | 5320 |
| Fizikoterápia II. | 59 | 63 | 74 | 57 | 53 | 44 | 41 | 29 | 85 | 87 | 58 | 65 | 46 | 103 | 77 | 79 | 66 | 105 | 77 | 121 | 81 | 80 | 47 | 75 | 764 | 908 |
| Gyógytorna | 293 | 0 | 490 | 360 | 204 | 496 | 453 | 523 | 599 | 246 | 533 | 341 | 437 | 476 | 449 | 567 | 403 | 338 | 650 | 553 | 513 | 444 | 321 | 321 | 5345 | 4665 |
| infúziós kúra | 208 | 237 | 234 | 259 | 187 | 252 | 244 | 229 | 272 | 268 | 277 | 244 | 321 | 191 | 259 | 237 | 269 | 279 | 276 | 346 | 329 | 330 | 221 | 251 | 3097 | 3123 |
| összesen havonta: | 6361 | 6400 | 6101 | 6644 | 5085 | 6780 | 5638 | 6751 | 6583 | 6866 | 6611 | 5451 | 6257 | 6074 | 5933 | 6127 | 6154 | 6790 | 6918 | 7300 | 6551 | 6733 | 4824 | 4498 | 73016 | 76414 |

A legtöbb rendelés kihasználtsága javult, az összesített forgalom emelkedés az előző évhez képest 5 %.

A 3.sz. táblázat kontrolling adatokat mutat a 2018. és 2019. évre. Az első oszlop a havi betegforgalom a második a TVK (teljesíthető pontszám) a harmadik a teljesített pontszám.

3. sz. táblázat

|  |  |
| --- | --- |
| 2018 év |  |
|   | betegszám | teljesített pont | TVK | Túlteljesítés |  |
| január | 6361 | 7 395 288 | 6 829 133 | 566 155 |  |
| február | 6101 | 7 271 489 | 5 690 944 | 1 580 545 |  |
| március | 5085 | 6 122 960 | 5 690 944 | 432 016 |  |
| április | 5638 | 6 711 303 | 5 121 850 | 1 589 453 |  |
| május | 6583 | 7 309 255 | 5 975 491 | 1 333 764 |  |
| június | 6611 | 7 223 439 | 5 690 944 | 1 532 495 |  |
| július | 6557 | 6 632 996 | 5 121 850 | 1 511 146 |  |
| augusztus | 5933 | 5 776 317 | 5 121 850 | 654 467 |  |
| szeptember | 6154 | 6 423 129 | 5 690 944 | 732 185 |  |
| október | 6918 | 6 972 374 | 5 975 491 | 996 883 |  |
| november | 6551 | 6 458 804 | 6 544 586 | -85 782 |  |
| december | 4824 | 5 425 326 | 4 837 302 | 588 024 |  |
|   |   | teljesített pont össz. | TVK összesen | Túlteljesítés össz. |  |
|   |   | 79 722 680 | 68 291 329 | 11 431 351 | 16,739% |
|  |  |  |  |  |  |
| 2018 éves túlteljesítés | 11 431 351 |  |  |  |
|  |  |  |  |  |  |
| TVK= Teljesítmény Volumen Korlát |  |  |  |
|  |  |  |  |  |  |
|  |  |  |  |  |  |
| 2019 év |  |
|   | betegszám | teljesített pont | TVK | Túlteljesítés |  |
| január | 6400 | 6 834 388 | 6 544 586 | 289 802 |  |
| február | 6644 | 7 015 836 | 4 837 302 | 2 178 534 |  |
| március | 6780 | 7 153 647 | 6 260 038 | 893 609 |  |
| április | 6751 | 7 124 989 | 5 690 944 | 1 434 045 |  |
| május | 6866 | 7 392 086 | 5 690 944 | 1 701 142 |  |
| június | 5451 | 5 661 724 | 5 690 944 | -29 220 |  |
| július | 6074 | 6 199 244 | 6 260 038 | -60 794 |  |
| augusztus | 6127 | 6 167 223 | 5 121 850 | 1 045 373 |  |
| szeptember | 6790 | 7 211 613 | 5 121 850 | 2 089 763 |  |
| október | 7300 | 7 726 416 | 5 121 850 | 2 604 566 |  |
| november | 6733 | 7 264 170 | 5 690 944 | 1 573 226 |  |
| december | 4498 | 5 640 694 | 6 260 038 | -619 344 |  |
|   |   | teljesített pont össz. | TVK összesen | Túlteljesítés össz. |  |
|   |   | 81 392 030 | 68 291 328 | 13 100 702 | 19,184% |
|  |  |  |  |  |  |
| 2019 éves túlteljesítés | 13 100 702 |  |  |  |
|  |  |  |  |  |  |
| TVK= Teljesítmény Volumen Korlát |  |  |  |

A táblázatból látható, hogy 2019-ben is, a korábbi évekhez hasonlóan, több mint 19 százalékkal teljesítettük túl a TVK éves keretét. Sajnos a finanszírozás szabályai miatt a TVK feletti teljesítésnek csak töredéke kerül kifizetésre.

Az országos átlaghoz, illetve a hasonló térségi szakrendelőkhöz képest is magas a TVK feletti teljesítés. Ennek köszönhetően a 2019. év végén egyszeri NEAK finanszírozás kiegészítést kapott az intézmény több mint 17 millió Ft összegben, mely eszközbeszerzésre fordítható. Ennek köszönhetően 2020. évben egy diagnosztikai ultrahang, szemészeti eszköz (szemnyomás mérő) és még kisebb értékű eszközök beszerzését tervezzük.

A 4.sz. táblázat a 2017., 2018., 2019., forgalmi adatokat tartalmazza beküldőnként.

4. sz. táblázat

|  |  |  |  |
| --- | --- | --- | --- |
| **Háziorvosok által küldött betegek 2017-2019 év** |  |  |  |
|  |  | **2017** | **2018** | **2019** |
| 150090012 | Dr. Szulics Péter Balsa | 420 | 438 | 429 |
| 150090020 | Praxis-Buj KFT - - | 1247 | 1243 | 1310 |
| 150090032 | Sanabilis BT - - | 32 | 35 | 40 |
| 150090044 | HO-MED BT Dr. Homoródi Antal – Dr.Homorodi Antal | 270 | 453 | 699 |
| 150090051 | Szegedi – Prax Dr Szegedi Tibor | 3123 | 2982 | 2787 |
| 150090052 | Dr. Bugarin-Horváth András | 2387 | 2475 | 2411 |
| 150090053 | Dr Orosz Eleonora Ibrány | 2500 | 2713 | 2474 |
| 150090063 | Dr. File János – Dr.File György | 163 | 173 | 192 |
| 150090078 | MED-Q Eü. Szolg. Ker. BT - - | 340 | 402 | 467 |
| 150090101 | Dr. Gerzon Tamás | 2881 | 2496 | 2739 |
| 150090103 | Dr. Földi István – Dr. Földi István | 2397 | 2271 | 2291 |
| 150090144 | Dr. Gulyás Gábor - - | 20 | 37 | 50 |
| 150090186 | Trans-San BT - - | 943 | 877 | 798 |
| 150090212 | TISZABERCEL – Dr Szulics Péter | 1235 | 1238 | 1357 |
| 150090227 | Domjánné Dr. Gaál Margit – Dr.Gaal Margit | 1374 | 1309 | 1393 |
| 150090247 | URGENT S V BT Dr Bardos Gyula | 474 | 461 | 402 |
| 52720601 | Tokaj, Egy. Népjóléti Int. – FÜL-ORR-GÉGE | 0 | 0 | 0 |
| 92121201 | Debrecen VESZ Eü. Szolg. KHT – ONKOLÓGIA 1. | 0 | 0 | 0 |
| 150090030 | Dr. Hook Mária – Dr. Hook Maria | 22 | 30 | 21 |
|  |  |  |  |  |
| 150090137 | Dr. Mihucz és Tsa. Eü. BT – Dr. Mihucz Maria | 39 | 28 | 46 |
| 150090142 | VOX CORDIS Eü. Szolg. KFT – Dr.Csapo Géza | 5 | 45 | 94 |
| 150095007 | Dr. Sinka Zsuzsanna – Dr.Sinka Zsuzsanna | 265 | 292 | 275 |
| 150095058 | Dr. Makó Ilona – Dr.Mako Ilona | 441 | 417 | 472 |
| 150090043 | MEDUN PRAXIS BT Dr. Gergely G. – Dr.Gergely Gábor | 178 | 229 | 269 |
| 150090065 | Dr. Gulya Eü. Szolg. BT - - | 336 | 415 | 332 |
| 150095065 | PED-Prax Bt, Nyíregyháza - - | 522 | 395 | 338 |
| 100090065 | Dr. Szilágyi Erika - - | 0 | 415 | 0 |
| 150090248 | MEDICINA-EURO Eü. Szolg. KFT - - | 161 | 147 | 190 |
| 150095051 | VINNIE THE POOH BT – Dr.Czakó Tibor | 8 | 20 | 25 |
| 150090248 | MEDICINA-EURO Eü. Szolg. KFT - - | 161 | 147 | 190 |
| 150090066 | GERZON-MED Kft. – Dr. Gerzon László | 285 | 305 | 297 |
| 150090127 | Pszicho-Ger-Med Gyógyító KFT - - | 11 | 9 | 7 |
| 150090172 | Dr. Borbély László – Dr.Borbély Laszlo | 26 | 30 | 37 |
| 150095009 | Pediáter B. B. BT - - | 31 | 11 | 8 |
| 150090308 | Rendõr-fõkapitányság, Szabolcs -  | 47 | 47 | 54 |
| 150090077 | Dr. Kiss Csaba – Dr. Alshahoh Akeef | 146 | 145 | 180 |
| 150090148 | Dr.Gutiné Dr. Kiss Anikó | 7 | 11 | 9 |
| 150095027 | Dr. Dobi Sándor Nyíregyháza | 3 | 25 | 17 |
| 150095041 | Dr.Herbály Zsuzsanna | 0 | 0 | 0 |
| 150090152 | Salix Kft | 7 | 4 | 6 |
| 119011 | Rendészeti Biztonsági szolgálat | 0 | 0 | 0 |
| 150090156 | Medens Bt | 14 | 24 | 29 |
| 150090160 | Saluca Kft – Dr. Soós Zoltán | 25 | 25 | 17 |
| 150090207 | Medior 2000 Bt | 10 | 16 | 27 |
| 150096020 | Dent-Ép Eü. Szolg. Bt Ibrány | 0 | 0 | 0 |
| 150098046 | Vasútegésségügyi Nonprofit Kiemelten Közhasznu Kft | 6 | 5 | 0 |
| 150098087 | Dr. Vattamány Lívia | 5 | 0 | 0 |
| 150094734 | Medi-Amb Nonprofit Kft Ügyelet | 25 | 9 | 133 |
| 150121906 | Nyíregyháza Jósa András Kórház Pulmonológia I. | 47 | 46 | 50 |
| 150121909 | Nyíregyháza Jósa András Kórház Megyei Tüdőszakrendelés | 0 | 1 | 1 |
| 150121912 | Nyíregyháza Jósa András Kórház Megyei Tüdőszakr. Gávavencsellő | 40 | 50 | 51 |
| 150123003 | Nyíregyháza Jósa András Kórház Belgyógyászat IV. | 30 | 34 | 53 |
| 150123701 | Nyíregyháza Jósa András Kórház Nephrologiai Szakr. Alt. Be | 178 | 137 | 135 |
| 150120610 | Nyíregyháza Jósa András Kórház Fül orr gégészet álltalános | 37 | 139 | 31 |
| 150121003 | Nyíregyháza Jósa András Kórház Ortopédiai osztályos szakr. | 47 | 89 | 128 |
|  |  |  |  |  |

Az 5.sz. táblázatban a betegforgalmi adatok településenként, havi bontásban, valamint összesítve, illetve a területen kívülről ellátott betegek forgalma látható.

5.sz. táblázat

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ir szám |  |  |  |  |  |  |  |  |  |  |  |  |  |  |  |  |
|  |  | **Ellátási terület+Leggyakrabban járó települések** |  |  |  |
|  |  | **2019** | összesen településenként | település lakosságszám | 100 főre jutó |
|  |  | **I.** | **II.** | **III.** | **IV.** | **V.** | **VI.** | **VII.** | **VIII.** | **IX.** | **X.** | **XI.** | **XII.** |
|  | **Települések** |  |  |   |   |   |   |   |   |   |   |   |   |
|  | **Szakellátó ellátási területe** |  |  |   |   |   |   |   |   |   |   |   |   |   |   |   |
| 4484 | Ibrány | 1917 | 1989 | 2085 | 2080 | 2009 | 1634 | 1754 | 1802 | 2084 | 2118 | 1987 | 1503 | 22962 | 6970 | 3,29 |
| 4485 | Nagyhalász | 1263 | 1428 | 1467 | 1378 | 1427 | 1271 | 1304 | 1409 | 1423 | 1466 | 1343 | 1176 | 16355 | 5907 | 2,77 |
| 4475 | Paszab | 283 | 252 | 250 | 208 | 220 | 183 | 185 | 170 | 180 | 167 | 163 | 143 | 2404 | 1336 | 1,80 |
| 4483 | Buj | 289 | 254 | 285 | 298 | 272 | 222 | 339 | 248 | 304 | 311 | 286 | 226 | 3334 | 2269 | 1,47 |
| 4471-4472 | Gávavencsellő | 239 | 367 | 236 | 434 | 241 | 290 | 359 | 323 | 372 | 465 | 248 | 145 | 3719 | 3050 | 1,22 |
| 4488 | Beszterec | 43 | 28 | 22 | 66 | 43 | 44 | 55 | 45 | 39 | 54 | 67 | 20 | 526 | 1040 | 0,51 |
| 4468 | Balsa  | 127 | 104 | 105 | 129 | 112 | 84 | 86 | 124 | 90 | 68 | 74 | 64 | 1167 | 789 | 1,48 |
| 4474 | Tiszabercel | 421 | 383 | 407 | 350 | 378 | 322 | 306 | 400 | 369 | 412 | 413 | 289 | 4450 | 1409 | 3,16 |
| 4502 | Vasmegyer | 79 | 160 | 102 | 92 | 68 | 68 | 75 | 93 | 116 | 137 | 73 | 75 | 1138 | 1739 | 0,65 |
| 4491 | Újdombrád | 19 | 10 | 10 | 8 | 11 | 10 | 21 | 12 | 23 | 18 | 15 | 21 | 178 | 706 | 0,25 |
| 4487 | Tiszatelek | 332 | 269 | 241 | 261 | 261 | 285 | 256 | 286 | 292 | 334 | 341 | 278 | 3436 | 1409 | 2,44 |
| 4503 | Tiszarád | 55 | 40 | 41 | 47 | 48 | 50 | 37 | 22 | 49 | 77 | 45 | 37 | 548 | 619 | 0,89 |
|  | Összesen: | 5067 | 5284 | 5251 | 5351 | 5090 | 4463 | 4777 | 4934 | 5341 | 5627 | 5055 | 3977 | 60217 | 27243 |   |
|  |  |  |  |  |  |  |  |  |  |  |  |  |  |  |  |  |
|  | **Szakellátó területén kívüli betegek** |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
| 4482 | Kótaj | 190 | 137 | 180 | 197 | 180 | 132 | 1620 | 151 | 199 | 199 | 162 | 84 | 3431 |  |  |
| 4501 | Kemecse | 183 | 199 | 207 | 234 | 214 | 211 | 169 | 176 | 157 | 179 | 208 | 180 | 2317 |  |  |
| 4400-4430 | Nyíregyháza | 159 | 213 | 203 | 192 | 225 | 185 | 166 | 201 | 260 | 235 | 193 | 182 | 2414 |  |  |
| 4551 | Nyíregyháza-Oros | 18 | 10 | 22 | 17 | 15 | 17 | 12 | 22 | 7 | 20 | 25 | 46 | 231 |  |  |
| 4432 | Nyírszőlős | 12 | 11 | 9 | 18 | 22 | 10 | 14 | 7 | 11 | 23 | 9 | 6 | 152 |  |  |
| 4465 | Rakamaz | 7 | 9 | 1 | 3 | 4 | 6 | 15 | 13 | 8 | 7 | 11 | 8 | 92 |  |  |
| 3525 | Miskolc | 0 | 0 | 1 | 1 | 2 | 0 | 0 | 0 | 0 | 0 | 0 | 0 | 4 |  |  |
| 4431 | Sóstógyógyf. | 14 | 9 | 11 | 14 | 20 | 12 | 23 | 13 | 16 | 18 | 20 | 16 | 186 |  |  |
| 4445 | Nagycserkesz | 0 | 1 | 1 | 0 | 0 | 0 | 1 | 0 | 1 | 1 | 1 | 0 | 6 |  |  |
| 2141 | Csömör | 0 | 0 | 0 | 0 | 0 | 1 | 0 | 0 | 0 | 0 | 0 | 0 | 1 |  |  |
| 4244 | Újfehértó | 2 | 10 | 10 | 11 | 11 | 12 | 21 | 9 | 10 | 21 | 16 | 9 | 142 |  |  |
| 4000-4050 | Debrecen | 1 | 1 | 1 | 0 | 1 | 1 | 0 | 3 | 2 | 2 | 1 | 1 | 14 |  |  |
| 1010-1221 | Budapest | 3 | 2 | 0 | 1 | 1 | 2 | 3 | 5 | 1 | 8 | 12 | 5 | 43 |  |  |
| 3910;3911 | Tokaj | 2 | 1 | 3 | 2 | 1 | 1 | 2 | 1 | 5 | 5 | 1 | 3 | 27 |  |  |
| 4246 | Butykatelep | 0 | 0 | 0 | 0 | 1 | 1 | 0 | 0 | 0 | 0 | 0 | 0 | 2 |  |  |
| 4245 | Érpatak | 0 | 1 | 0 | 0 | 0 | 1 | 3 | 0 | 0 | 0 | 0 | 0 | 5 |  |  |
| 4320 | Nagykálló | 1 | 4 | 3 | 1 | 0 | 7 | 4 | 1 | 3 | 2 | 1 | 5 | 32 |  |  |
| 3976 | Révleányvár | 0 | 0 | 1 | 0 | 0 | 0 | 0 | 0 | 0 | 0 | 0 | 0 | 1 |  |  |
| 4355 | Nagyecsed | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |  |  |
| 2120-2123 | Dunakeszi | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |  |  |
| 4492 | Dombrád | 17 | 14 | 11 | 4 | 9 | 11 | 11 | 7 | 8 | 8 | 11 | 8 | 119 |  |  |
| 4461 | Nyírtelek | 16 | 18 | 19 | 6 | 11 | 5 | 4 | 15 | 21 | 21 | 6 | 10 | 152 |  |  |
| 4516 | Demecser | 56 | 69 | 22 | 26 | 51 | 2 | 42 | 72 | 48 | 48 | 28 | 31 | 495 |  |  |
| 9999 | Külföl. Állampolg. | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |  |
|  | Összesen: | 681 | 709 | 705 | 727 | 768 | 617 | 2110 | 696 | 757 | 797 | 705 | 594 | 9866 |  |
|  |  |  |  |  |  |  |  |  |  |  |  |  |  |  |  |  |
|  | ellátási terület+területen kivüliek | 5748 | 5993 | 5956 | 6078 | 5858 | 5080 | 6887 | 5630 | 6098 | 6424 | 5760 | 4571 | 70083 |  |  |

 A táblázatból látható, hogy a lakossági igény a korábbi évekhez képest emelkedett. Ugyanakkor több, területileg a szakrendelőhöz tartozó település esetében a forgalom lakosságszámhoz (100 lakosra) viszonyítva indokolatlanul alacsony.

Ezen települések Újdombrád, Tiszarád, Vasmegyer, Beszterec, bár forgalomnövekedés 2011-hez képest itt is megfigyelhető. Az okokat keresve, elsősorban a tömegközlekedés hiányossága, több esetben Kisvárda Kórház közelsége illetve a háziorvosok passzivitása állapítható meg. A háziorvosokkal, a települések Önkormányzataival folyamatos kapcsolatot tartva próbálunk pozitív irányú változást elérni. Ennek érdekében lakossági tájékoztatókat küldünk, honlapunkat frissítjük, szűrő programokat szervezünk.

Évente értékelő értekezletet szervezünk, ahol szakorvosok, háziorvosok, intézmény dolgozói is részt vesznek, ez jó alkalom a személyes megbeszélésekre, problémák feltárására. Ennek eredményeként Gávavencsellő betegforgalma jelentősen emelkedett.

Területen kívülről is, elsősorban Nyíregyháza, Kótaj, Kemecse településekről, jelentős számú beteg érkezik a szakrendelőbe.

Összességében elmondható, hogy az intézmény jól működik, biztosítva a lakosság magas színvonalú járóbeteg ellátását. A visszajelzések, forgalom növekedése, betegelégedettség vizsgálata azt mutatják, hogy a lakosok elégedettek a szakorvosok, asszisztensek munkájával, a szolgáltatások minőségével, körülményeivel.

Kérem a Tisztelt Képviselő Testületet a beszámoló elfogadására.

Ibrány 2020.07.29.

 Dr. Szegedi Tibor sk.

 orvosszakmai vezető

**2.sz. melléklet**

Szakmai beszámoló a Központi Orvosi Ügyelet 2019. év működéséről

A központi orvosi ügyelet 2011.01.01.-től a Dr. Béres József Egészségügyi Centrumban biztosítja a betegek sürgősségi ellátását, 2011.02.01.-től a MEDI-AMB Nonprofit Közhasznú Kft működtetésében.

Az ellátási területhez nyolc település tartozik, a lakosságszám kb. 25.000. fő.

1. Balsa
2. Buj
3. Gávavencsellő
4. Ibrány
5. Nagyhalász
6. Paszab
7. Tiszabercel
8. Tiszatelek

Az ügyelet munkanapokon 17.00. órától reggel 07.00. óráig, 14 órában, munkaszüneti napokon 24 órában 07.00.-től 07.00.-ig működik. Mivel a családorvosok rendelkezésre állási kötelezettsége 8 óra, ezért munkanapokon 2 óra készenlét lefedetlen, melyet a települési Önkormányzatok, mint folyamatos egészségügyi alapellátás biztosítására kötelezettek, háziorvosukkal kellene, hogy megoldják. Ennek megoldására Ibrány Város Képviselő Testülete határozatot hozott, mely szerint az Ibrányban dolgozó háziorvosok 2018.07.01.-től kezdődően készenléti díj ellenében a fent említett 2 órában a területileg praxishoz tartozó betegeket ellátják. A nyolc település 14 családorvosa vállalkozóként, mint ügyeletre kötelezett, illetve külsős szakorvosok, szerződésben a MEDI-AMB Kft.-vel látja el. Gyakorlatban az ügyeletben 2019. évben 7 orvos vett részt. Az orvos mellett teljes ügyeleti időben asszisztens dolgozik. A házhoz hívások ellátására ügyeleti gépkocsi és gépkocsivezető biztosított. A sürgősségi ellátáshoz segítséget nyújt az Ibrányban működő mentőállomás, 24 órás esetkocsival. A mentőállomás dolgozóival kiváló az ügyelet kapcsolata.

|  |  |  |
| --- | --- | --- |
| **Ellátási terület betegforgalma a 2019-es évben (ügyelet)** |   |  |
|   | **jan** | **feb** | **márc** | **ápr** | **máj** | **jún** | **júl** | **aug** | **szept** | **okt** | **nov** | **dec** | **Összesen** |  |
| Ibrány | 173 | 147 | 169 | 161 | 133 | 180 | 152 | 192 | 144 | 151 | 154 | 161 | **1917** |  |
| Nagyhalász | 118 | 121 | 120 | 107 | 97 | 146 | 110 | 123 | 110 | 81 | 80 | 120 | **1333** |  |
| Paszab | 32 | 29 | 44 | 21 | 25 | 39 | 31 | 39 | 31 | 24 | 30 | 33 | **378** |  |
| Buj | 28 | 29 | 34 | 18 | 25 | 40 | 24 | 28 | 28 | 26 | 23 | 30 | **333** |  |
| Gávavencsellő | 31 | 43 | 57 | 33 | 28 | 30 | 33 | 29 | 43 | 27 | 15 | 17 | **386** |  |
| Balsa | 3 | 5 | 8 | 7 | 5 | 3 | 11 | 11 | 2 | 2 | 1 | 3 | **61** |  |
| Tiszabercel | 34 | 31 | 39 | 25 | 33 | 51 | 43 | 52 | 31 | 41 | 38 | 47 | **465** |  |
| Tiszatelek | 15 | 10 | 13 | 9 | 11 | 12 | 10 | 10 | 12 | 5 | 13 | 21 | **141** |  |
| **Összesen:** | **434** | **415** | **484** | **381** | **357** | **501** | **414** | **484** | **401** | **357** | **354** | **432** | **5014** |  |

A táblázat a 2018 és 2019. évi ügyeleti betegforgalmat mutatja havi bontásban és összesítésben.

|  |  |  |  |
| --- | --- | --- | --- |
| **2018. évi ügyelet havonta megjelent betegek száma összforgalom 6140** |  |  |  |
| *január* | *február* | *március* | *április* | *május* | *június* | *július* | *aug.* | *szept.* | *okt.* | *nov.* | *dec.* |
| 418 | 433 | 769 | 541 | 524 | 473 | 501 | 486 | 450 | 458 | 412 | 675 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| **2019. évi ügyelet havonta megjelent betegek száma összforgalom 5014** |  |  |  |
| *január* | *február* | *március* | *április* | *május* | *június* | *július* | *aug.* | *szept.* | *okt.* | *nov.* | *dec.* |
| 434 | 415 | 484 | 381 | 357 | 501 | 414 | 484 | 401 | 357 | 354 | 432 |

A táblázatból látható, hogy az ügyelet forgalma 2019-ben a 2018. évhez képest 20%-al csökkent. Az ügyelet tevékenységével kapcsolatban érdemi kivizsgálást indokoló panasz 2019-ben nem érkezett.

A központ ügyelet működési költségeit a NEAK finanszírozás nem fedezi, így ahhoz az ügyeletben részt vevő települések Önkormányzatai lakosság arányosan hozzájárulnak.

Ibrány 2020.07.29.

Dr. Szegedi Tibor sk.

 Orvos szakmai tanácsadó

**A védőnői tevékenység feladatellátásának bemutatása**

**a 2019. évi számadatok tükrében**

|  |  |  |  |
| --- | --- | --- | --- |
|  | Ibrány | Nagyhalász | ÖSSZESEN |
| **Területi VÉDŐNŐI feladatellátás** |   |  |  |
| Gondozott családok száma (db) | 482 | 333 | 815 |
| *- ebből fokozott gondozást igénylők* | 49 | 65 | 114 |
| Élveszületések száma: (fő) | 75 | 62 | 137 |
| *-ebből 2500 g alatti élveszületések száma:* | 4 | 8 | 12 |
| Halvaszületés/csecsemőhalálozás (fő) | 0 | 2 | 2 |
| Családlátogatások száma (alkalom) | 2215 | 1924 | 4139 |
| Szaklátogatások száma (alkalom) | 2934 | 2527 | 5461 |
| Várandós tanácsadáson megjelentek száma (fő) | 635 | 615 | 1250 |
| Csecsemő- és gyerek védőnői tanácsadási forgalom (fő) | 1605 | 747 | 2352 |
| Védőnői gondozást nem igénylő családok száma (db) | 0 | 0 | 0 |
| Gyermekjóléti és családsegítő szolgálat felé tett jelzések száma (db) | 9 | 16 | 25 |
| Óvodában végzett tisztasági szűrések száma (alkalom) | 24 | 9 | 33 |
|  |  |  |  |
| **ISKOLAVÉDŐNŐI feladatellátás** |  |  |  |
| **Általános iskola** |  |  |  |
| Iskolás gyerekek száma: (fő) | 566 | 372 | 938 |
| *- ebből fokozott gondozást igényel* | 381 | 167 | 548 |
| Iskolavédőnőhöz fordulásos esetek száma (db): | 2642 | 82 | 2724 |
| Tisztasági szűrések száma (alkalom) | 53 | 22 | 75 |
| Gyógytestnevelésre végzett szűrés (fő) | 566 | 149 | 715 |
| Egyéni védőnői szűrések száma (BMI számítás) (fő) | 566 | 189 | 755 |
| Védőoltások száma (fő) | 404 | 266 | 670 |
| Egészségvédelmi előadások száma (db) | 191 | 18 | 209 |
| Személyes tanácsadások száma (fő) | 199 | 82 | 281 |
|  |  |  |  |
| **Középiskola** |  |  |  |
| Iskolás gyerekek száma: (fő) | 168 | 85 | 253 |
| Tisztasági szűrések száma (alkalom) | 10 | 6 | 16 |

**2.)Napirendi pont**

**A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: A Szervezeti és Működési Szabályzat 19. §. (4) bekezdés előírásának megfelelően a rendelet-tervezet a város internetes honlapján véleményezés céljából megjelent, de arra észrevétel, vélemény az ülés megkezdéséig nem érkezett.

A rendeletet-tervezetet megtárgyalta a Képviselő-testület Szavazatszámláló Ügyrendi- és Jogi Bizottsága. Felkérem Tábori Tibort, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi- és Jogi Bizottság elnöke: A Bizottság a napirendi pontot megtárgyalta, melyre azért volt szükség, mert az élet produkál olyan helyzeteket, amelyekre megoldást kell keresnünk. A Szociális, illetve költségtérítéses bérlakások igénylése tekintetében kizáró ok volt, hogy ha valaki tulajdonjoggal, vagy haszonélvezeti joggal rendelkezett, azt viszont be kell látnunk, hogy egy haszonélvezeti jog nem garantálja, hogy el is tudja foglalni az adott ingatlant az illető, és a lakhatási problémái ezzel még nem oldódnak meg. A Bizottság az előterjesztést a rendelet-tervezet szerint elfogadásra javasolja.

Trencsényi Imre polgármester**:** Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kulcsár Béla alpolgármester: Egyetértek a Bizottság javaslatával. Lenne azonban még további javaslatom. A. garantált bérminimum is nagyon alacsony, erre tekintettel a szerintem fel kellene emelni . Nő a bérszínvonal térségünkben is, erre tekintettel a garantált minimálbér 130%-ig van meghatározva, ami elég kevés, és ha egyedülálló személy kéri a lakást, szerintem fel kellene emelni a 130%-ot duplájára.

Bakosiné Márton Mária jegyző: Ez csak a szociális bérlakásnál van, a költségtérítésesnél nincs jövedelemkorlát. Itt két kategória van, akkor azt külön kell vennünk. Például, ahol több tagú a család, ott hogy legyen a jövedelemhatár? Ott legyen a 150% ? és egyedülállónál 200%?

Kovács Ferenc tanácsnok: Azt gondolom, hogy egyedülállónál a 200% lenne reális.

Kulcsár Béla alpolgármester: Szerintem ne legyen megkülönböztetve, hanem egységesen a garantált bérminimum 200% legyen a meghatározott összeg?

Trencsényi Imre polgármester: Javaslom a Képviselő-testületnek, hogy a kiküldött tervezeten túl, akinek a szociális bérlakásokból, a rendelet 7§(3) bekezdés ab) pontjánál az egy főre jutó havi bruttó jövedelme a mindenkori garantált bérminimum összegének 200%-át meghaladja, az ne legyen jogosult önkormányzati bérlakásra.

A Képviselő-testület a javaslatot 9 igen szavazattal elfogadta, és az alábbi rendeletet alkotta:

**A3**

**Ibrány Város Képviselő Testületének**

**20/2020. (VIII.18.) önkormányzati rendelete**

**a lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosításáról**

Ibrány Város Képviselő-testülete a lakások bérletére, valamint elidegenítésükre vonatkozó 1993. évi LXXVIII. Törvény 3.§ (1)-(4) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:

1. **§**

**A lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) önkormányzati rendelet (továbbiakban: Rendelet ) 7.§ (3) bekezdésének helyébe a következő rendelkezés lép:**

**„**(3) Az (1)és(2) bekezdésben foglaltakon túl

a)  Szociális lakásként funkcionáló lakások esetében (1. melléklet):

1. akinek vagy a vele együtt lakó házastársának /élettársának/, kiskorú gyermekének kizárólagos tulajdonában az ország területén lakása, üdülője, hétvégi háza van,

ab) akinek az egy főre jutó bruttó havi jövedelme a mindenkori garantált bérminimum 200 %-át meghaladja

b) Költségtérítéses bérlakásként funkcionáló lakás esetén (3. melléklet):

ba) aki a rendelet hatálybalépése után birtokháborítással vagy önkényesen költözött a lakásba,

bb) akinek vagy a vele együtt lakó házastársának /élettársának/, kiskorú gyermekének kizárólagos tulajdonában az ország területén lakása, üdülője, hétvégi háza van.”

**2.§**

Ez a rendelet a kihirdetését követő napon lép hatályba, és a hatályba lépését követő napon egyidejűleg hatályát veszti.

Ibrány, 2020. augusztus 17.

 **Trencsényi Imre Bakosiné Márton Mária**

 **polgármester jegyző**

**3.)Napirendi pont**

**Gádor Magda és Nagy Sándor képzőművészeknek az Ibrányi László Művelődési Központ, Könyvtár és Sportcentrum intézményben kiállított munkái, alkotásai tekintetében döntés**

**Előadó: Trencsényi Imre polgármester**

Trencsényi Imre polgármester: A testület a 2020. július 27-i ülésén úgy döntött, hogy a Művelődési Központban 2017 évben kiállításra került, s azóta is megtekinthető Nagy Sándor és Gádor Magda képzőművészek által készített kisplasztikák (27 db) és grafikák (14 db) állandó kiállítás anyagának letétként történő elhelyezése tárgyában történő végleges döntés, s a letéti szerződés megkötése előtt tájékozódik arról, hogy a dr. Körmendi Anna, mint Gádor Magda meghatalmazottja által- előzetes feltételként állított műtárgyak szakmai értékelésének és értékbecslésének elkészíttetése milyen költségekkel jár.

Megkerestük, ajánlatot kértünk a Magyar Alkotóművészeti Nonprofit Kft-től (MANK) aki az alkotások számszaki ismeretében a munkák elvégzésére 137.000.-Ft+Áfa árajánlatot adott.

Amennyiben megrendeljük a munkát, azt 30 napon belül elvégzik. Ezt követően szükséges lesz az értéknek megfelelően a jelenlegi vagyonbiztosításunkat kiegészíteni, vagy új biztosítást kötni a kiállítási anyagra. Amennyiben a testület olyan döntést hozna, hogy nem kíván ezzel a lehetőséggel élni, akkor gondoskodnunk kell a kiállítási anyagnak a művésznő részére történő visszaszállításáról.

Fentiekre tekintettel javaslom, hogy a testület az összes rendelkezésre álló információ alapján hozzon felelős döntést arra vonatkozóan, hogy az állandó kiállítási anyag letétként történő átvételét akarja-e, vagy sem. Amennyiben a döntés az lesz, hogy az állandó kiállítás anyaga maradjon itt letétben, úgy hatalmazzon fel a kiállítási anyag felértékelésének megrendelésére, majd annak elkészültét követően a mellékelt letéti szerződés aláírására.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Szabó P. Judit képviselő-testületi tag: A közelmúltban 2 csoport is volt, akik a Helytörténeti Múzeumunkban jártak. Tábori Tibort szeretném megkérdezni, hogy tudtak-e erről a kiállításról az idelátogatók?

Tábori Tibor tanácsnok: Volt aki tudott róla, volt aki nem, természetesen felajánlottam, hogy azt is tekintsék meg, de nagy érdeklődést nem mutattak a kiállítás iránt. A kiállítási anyag iránt az elmúlt közel 3 évben nem nagyon volt érdeklődés.

Dr. Szegedi Tibor Zsolt alpolgármester: Véleményem szerint, ha most ezt felértékeltetjük, utána ami itt marad belőle, arra kötnünk kell vagyonbiztosítást, az érdeklődés szinte nulla, és biztos vagyok benne, hogy ha felértékeltetjük, akkor az örökösök erről biztos nem mondanának le. Szerintem erre ne költsünk, se a felértékelésre, sem a vagyonbiztosításra.

Kovács Ferenc tanácsnok: Nagyon nem egyszerű ez a helyzet, de egyetértek Alpolgármester Úrral.

Trencsényi Imre polgármester: Kérem, hogy aki egyetért azzal, hogy nem tartunk igényt a kiállítási tárgyak felértékelésére, és vállaljuk a tárgyak Budapestre történő vissza szállítását. az kézfeltartással jelezze.

A Képviselő-testület 9 igen szavazattal a javaslatot elfogadta, és a következő határozatot hozta:

**Z1**

**Ibrány Város Képviselő Testületének**

**195/2020. (VIII.17.) KT. sz.**

**h a t á r o z a t a**

**Gádor Magda és Nagy Sándor képzőművészeknek az Ibrányi László Művelődési Központ, Könyvtár és Sportcentrum intézményben kiállított munkái, alkotásai tekintetében döntés - című napirendi ponthoz**

A K É P V I S E L Ő – T E S T Ü L E T

1. a 2017. április 28-án Nagy Sándor (27 db kisplasztika) és Gádor Magda (14 db grafika) képzőművészek alkotásaiból megnyitott kiállítás anyagát nem kívánja, **állandó kiállítási anyagként** **díjmentes letétként** megtartani.
2. A kiállításra kihelyezett műtárgyakat az 1.pontban foglaltakra tekintettel nem értékelteti fel.
3. Gondoskodik a műtárgyak Budapestre történő visszaszállításáról.

 UTASÍTJA

 a jegyzőt, hogy a döntésről Gádor Magda meghatalmazottját, dr. Körmendi Annát, a

 Körmendi Galéria tulajdonosát értesítse

 Felelős: Bakosiné Márton Mária jegyző

 Határidő: 2020. augusztus 31.

 FELKÉRI

 a polgármestert, hogy gondoskodjon a műtárgyak Budapestre történő elszállításáról és átadásáról Gádor Magda meghatalmazottja részére.

 Felelős: Trencsényi Imre polgármester

 Határidő: szeptember 15.

**4.)Napirendi pont**

**A SZOC-20-ALT-FEJL-ESZK-4 kódszámú, Zenei program megvalósítása- Mindenki szívében van egy dallam! című felhívásra "Zenei program és tehetségfelmérés megvalósítása Ibrányban" című pályázat benyújtásának elhatározása**

**Előadó: Trencsényi Imre polgármester**

Trencsényi Imre polgármester: A Belügyminisztérium és a és a Magyar Máltai Szeretetszolgálat Egyesület megbízásából a Társadalmi Esélyteremtési Főigazgatóság SZOC-20-ALT-FEJL-ESZK-4 kódszámmál „Zenei program megvalósítása- Mindenki szívébenvan egy dallam!”címmel nyílt pályázatot hirdet alapfokú zeneoktatási program megvalósításának támogatására. A program küldetése, hogy zenei eszközökkel segítsen a gyerekek és fiatalok szociális problémáin, önismereti és segítő beszélgetésekkel egybekötött csoportos és egyéni zenetanítás, zenekarépítés útján.

A benyújtott pályázatok támogatására rendelkezésre álló keretösszeg 500 000 000 Ft, azaz ötszázmillió forint, amelynek forrását a Magyarország 2020. évi központi költségvetéséről szóló 2019. évi LXXI. törvény 1. számú melléklet XIV. Belügyminisztérium fejezet 20. Fejezeti kezelésű előirányzatok cím 5. Társadalmi felzárkózást segítő programok alcím 4. Társadalmi, gazdasági, területi hátránykiegyenlítést elősegítő programok, szakkollégiumok jogcímcsoport (ÁHT-T azonosító: 331195) fejezeti kezelésű előirányzat biztosítja.

A Pályázat útján igényelhető támogatás 100% intenzitású, vissza nem térítendő költségvetési támogatás, összegének felső határa 1 000 000 Ft, azaz egymillió forint.

A felhívás keretében az alábbi tevékenységek támogathatók önállóan:

1. Rendszeres foglalkozások megtartásához max. támogatási összeg 500 000 Ft
2. Hangszerek vásárlásához, karbantartásához, kiegészítők beszerzéséhez max. támogatási összeg 500 000 Ft

Javaslom a képviselő-testületnek, hogy Ibrány Város Önkormányzata pályázatot nyújtson be „Zenei program és tehetségfelmérés megvalósítása Ibrányban" címmel.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Ez önkormányzati pályázat? Nem az iskolának kell pályázni?

Szabó P. Judit képviselő-testületi tag: Ez nagyon jó dolog, mert népi hangszereket is vásárolhatnánk. Ha jól tudom, az ibrányi általános iskolában a zenekarban már nincs utánpótlás. Nem lehetne az ottani hangszereket használni?

Trencsényi Imre polgármester: Megy még a zenei oktatás, csak nem olyan zenei vezető, aki zenekarrá fogná őket össze. Nagyon komoly hangszerparkja van a zeneiskolának. Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**A15**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**196/2020. (VIII.17. ) KT. számú**

**h a t á r o z a t a**

**A SZOC-20-ALT-FEJL-ESZK-4 kódszámú, Zenei program megvalósítása- Mindenki szívében van egy dallam! című felhívásra "Zenei program és tehetségfelmérés megvalósítása Ibrányban" című pályázat benyújtásának elhatározása**

A K É P V I S E L Ő – T E S T Ü L E T

"Zenei program és tehetségfelmérés megvalósítása Ibrányban"című, alapfokú zeneoktatási programra vonatkozó pályázat benyújtását határozza el 1 000 000 Ft támogatási összegre a Belügyminisztérium és a Magyar Máltai Szeretetszolgálat Egyesület megbízásából a Társadalmi Esélyteremtési Főigazgatóság által lebonyolított pályázati felhívás keretein belül.

**Felhatalmazza a polgármestert**

* a pályázat előkészítésére és benyújtására, a pályázat benyújtásához szükséges nyilatkozatok megtételére.

Felelős: Trencsényi Imre polgármester

Határidő: 2020. augusztus 17.

**5.)Napirendi pont**

**Pályázat benyújtásának elhatározása Biztos Kezdet Gyerekház befogadására és költségvetési támogatására**

**Előadó: Trencsényi Imre polgármester**

Trencsényi Imre polgármester: Az önkormányzat fenntartásában lévő Varázssziget Biztos Kezdet Gyerekház bekerült a gyermekek napközbeni ellátásának rendszerébe, s az állam hozzájárul a működtetéshez. Ez azonban nem automatikus normatíva alapján történik, hanem 3 évente benyújtandó sikeres pályázat esetén 3 évre szól. A jelen időszak (2018-2020) finanszírozása 2020. december 31. napjával lejár. A kis intézményre továbbra is szükség van, hiszen a hátrányos és halmozottan hátrányos helyzetű 0-3 éves korú gyermekek fejlesztése szempontjából, s a szülőknek a gyermeknevelésben történő segítése miatt fontos szerepet tölt be. A Belügyminisztérium a támogató szolgáltatás és a közösségi ellátások finanszírozásának rendjéről szóló 191/2008. (VII. 30.) Korm. rendelet 4.§ (2) bekezdése a) pontja alapján pályázatot hirdet „Biztos Gyerekház befogadására és költségvetési támogatására

A pályázat részletes leírása az előterjesztésben olvasható.

Kérem a Képviselő-testület tagjait, hogy a napirendi ponttal kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a Biztos Kezdet Gyerekház befogadására és költségvetési támogatásáról szóló előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**A15**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**197/2020. (VIII.17.) KT. sz.**

 **h a t á r o z a t a**

**Pályázat benyújtásának elhatározása Biztos Kezdet Gyerekház befogadására és költségvetési támogatására - című napirendi ponthoz**

A K É P VI S E L Ő - T E S T Ü L E T

Elfogadja az előterjesztésben foglaltakat, mely alapján Ibrány Város Önkormányzata a Varázssziget – Biztos Kezdet Gyerekház 2021-2023. évi befogadására és költségvetési támogatására pályázatot nyújt be, s a 2021. tárgyévre 7.836.115 Ft. támogatási összeget igényel.

**Felhatalmazza a polgármestert**

* a pályázat előkészítésére és benyújtására, a pályázat benyújtásához szükséges jognyilatkozatok megtételére.

Felelős: Trencsényi Imre polgármester

Határidő: 2020. augusztus 31.

**6.)Napirendi pont**

**Varázssziget Biztos Kezdet Gyerekház vezető munkatárs álláshely betöltése**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzata a Biztos kezdet Gyerekházat 2009 évben létesítette pályázati forrásból, s működteti ettől az időponttól kezdődően. A Gyerekház szakmai vezetői feladatait a kezdetektől, 2009. szeptember 2. napjától Márkus Ágnes látta el, aki a pályázatírástól kezdődően részese volt a projektnek, s a gyermekintézmény életének. Munkáját csak a gyermekei születése okán kivett gyermekgondozási szabadság ideje alatt szüneteltette. Márkus Ágnes ( és a gyerekház dolgozói munkatörvényes jogviszonyban látták el feladataikat 2018. október 31. napjáig, majd jogszabályi előírás alapján 2018. november 1. napjától közalkalmazotti jogviszonyban történik a foglalkoztatásuk.

Márkus Ágnes gyerekház szakmai vezetője kérelmet nyújtott be a közalkalmazotti jogviszonyának 2020. augusztus 23. napjával közös megegyezéssel történő megszüntetése iránt. 2020. augusztus 24. napjától az Ibrányi református Egyházközség fenntartásában lévő Ibrányi Református Óvoda, Általános Iskola, Gimnázium és Kollégiumban kívánja munkáját folytatni.

Gyerekház szakmai vezető munkakörben közalkalmazottként foglalkoztatni kívánt személy adatai:

Sauter Valéria Ibrány, Szőlő utca 68.sz.alatti lakos:

Végzettsége: művelődésszervező. Diplomáját a Debreceni Egyetem Hajdúböszörményi Pedagógiai Főiskolai Karán szerezte 2007 évben. A Varázssziget Gyerekházzal évek óta szoros, napi kapcsolatban áll, ugyanis önkéntesként bekapcsolódott a gyerekház munkájába, a Gyerekház szolgáltatásait igénybe vevő családokat személyesen ismeri, velük jó kapcsolatot ápol. Tevékenysége során megismerte a Gyerekház dokumentációs rendszerét, annak kezelését elsajátította. Vállalja, hogy kinevezése esetén 2 éven belül elvégzi a Biztos kezdet Alapképzést.

A gyermekek esélynövelő szolgáltatásainak szakmai feladatairól és működésük feltételeiről szóló EMMI rendelet előírásainak megfelel.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Szabó P. Judit képviselő-testületi tag: Örülök neki, mert tapasztalt, ismeri azt a közeget, hiszen dolgozott már hasonló területen.

Tóth Balázsné képviselő-testületi tag: Neki van tapasztalata ezekkel a családokkal történő kapcsolattartás tekintetében.

Kovács Ferenc tanácsnok: Támogatom, mert helyi lakosnak adnánk munkát. Mi az, amit el kell végeznie még ennek a munkakörnek a betöltéséhez?

Bakosiné Márton Mária jegyző: Ez egy új dolog, nem volt még ilyen, központilag indul a képzés, így nincs még tapasztalata senkinek ezzel kapcsolatban.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**198/2020. (VIII.17.) KT. sz.**

 **h a t á r o z a t a**

**Varázssziget Biztos Kezdet Gyerekház vezető munkatárs álláshely betöltése**

* című napirendi ponthoz

A K É P V I S E L Ő - T E S T Ü L E T

1. Hozzájárul Márkus Ágnes Varázssziget Biztos kezdet gyerekház vezető munkatárs közalkalmazott közalkalmazotti jogviszonyának 2020. augusztus 23. napjával – közös megegyezéssel – történő megszüntetéséhez.
2. Felkéri a polgármestert, hogy gondoskodjon a közalkalmazott jogviszonyát megszüntető okirat elkészítéséről, aláírásáról és átadásáról valamint annak a Magyar Államkincstár Szabolcs-Szatmár-Bereg Megyei Igazgatósága részére történő megküldéséről.

Felelős: Trencsényi Imre polgármester

Határidő: 2020. augusztus 23.

1. Jóváhagyja, hogy az Ibrány, Bessenyei utca 16. sz. alatti Varázssziget Biztos Kezdet Gyerekház vezető munkatársi/szakmai vezetői munkaköri feladatait Sauter Valéria Ibrány, Szőlő utca 68. sz. alatti lakos lássa el 2020. augusztus 24. napjától. Ettől az időponttól kezdődően a közalkalmazottak jogállásáról szóló 1992. évi XXXIII. törvény 83/A § (1) bekezdésében biztosított jogkörében eljárva – figyelemmel a Kjt. szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm.rendelet rendelkezéseire is - határozatlan időre 3 hónap próbaidő egyidejű kikötésével Sauter Valériát közalkalmazottá kinevezi.
2. A gyermekek esélynövelő szolgáltatásainak szakmai feladatairól és működésük feltételeiről szóló 40/2018. (XII.4.) EMMI rendelet 7.§.(2) bekezdés b) pontjában foglaltak alapján Sauter Valéria köteles **két éven belül (legkésőbb 2022. augusztus 23-ig) eredményesen elvégezni a Biztos Kezdet Alapképzést**
3. Sauter Valéria Ibrány, Szőlő utca 68. sz. alatti lakos közalkalmazott szakmai vezető havi illetményét a Kjt. rendelkezéseire figyelemmel az alábbiak szerint állapítja meg:

**210.600.- Ft, alapilletmény**

**72.986.- Ft szociális ágazati összevont pótlék**

**összesen 283.586.- Ft,** azaz Kettőszáznyolcvanháromezer-ötszáznyolcvanhat forint .

Felkéri a polgármestert, hogy a közalkalmazotti kinevezési okirat elkészítéséről gondoskodjon és felhatalmazza annak aláírására.

Felelős: Trencsényi Imre polgármester

Határidő: 2020. augusztus 24.

1. UTASÍTJA a jegyzőt, hogy gondoskodjon a szolgáltatói nyilvántartásban (<https://mukeng.nrszh.hu>) a kapcsolattartó /szakmai vezető adataiban bekövetkezett változás átvezetéséről, bejelentéséről.

Felelős: Bakosiné Márton Mária jegyző

Határidő: 2020. szeptember 23.

**7.)Napirendi pont**

**A nem közművel összegyűjtött háztartási szennyvíz begyűjtési közszolgáltatás ellátására kiírt pályázat elbírálása, ajánlattételre ismételt felkérés**

**Előadó: Trencsényi Imre polgármester**

Trencsényi Imre polgármester: A képviselő-testület a 2020. július 27-i ülésén a nem közművel összegyűjtött háztartási szennyvíz kötelező közszolgáltatás biztosítása érdekében ismételten nyilvános pályázatot írt ki a 185/2020 (VII.27.) KT. számú Határozatával.

A pályázati kiírást a határozatban foglaltak szerint 2020. július 28. napjával közzétettük a város internetes honlapján, valamint az Ibrányi Hírlap júliusi számában és 2 db ingyenes internetes hirdető oldalon („Maxapro apróhirdetés” és „aprohirdetesingyen.hu” oldalakon). A pályázat beadási határideje 2020. augusztus 14. 13:00 óra volt. A kiírásban meghatározott ideig egyetlen pályázat sem érkezett, tehát a pályázati eljárásunk ismételten, már sokadik alkalommal eredménytelennek minősült.

Mivel kötelező feladat ellátásáról van szó, s ennek ellátása törvény erejénél fogva kötelezettsége önkormányzatunknak, s a Debreceni Törvényszék a 102.K.700.021/2020/4 sz. ítéletével kötelezte önkormányzatunkat, hogy a feladat ellátást oldjuk meg, ezért javaslom a képviselő-testületnek, hogy az ismételten pályázati kiírás helyett inkább próbálkozzunk ismételten célzott ajánlatkéréssel, felkéréssel, hasonlóan, mint 2019 augusztusában.

Akkor ugyan sajnálatos módos ez nem vezetett eredményre, de az eltelt közel egy év alatt voltak bizonyos változások. Azt javaslom, hogy kérjük fel a szolgáltatás végzésére és egyuttal ajánlattételre a Nyírségvíz Zrt-t.

A Zrt-nek megvan a műszaki adottsága a feladat elvégzésére, rendelkezik megfelelő járművel, dolgozókkal.

Mivel a tiszateleki szennyvízberuházás beüzemelése folytán csökken az általa ellátott terület, bevállalhatná a településünket erre a feladatra. Itt van helyben a szennyvíztelepünk is, ami szintén az ő üzemeltetésükben van. Egyeztettem a vezérigazgató úrral előzetesen ebben a kérdésben,- talán így magoldható lesz velük ez a feladat.

Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a napirendi pontot a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**199/2020. (VII.17.) KT. sz.**

**h a t á r o z a t a**

**A nem közművel összegyűjtött háztartási szennyvíz begyűjtési közszolgáltatás ellátására kiírt pályázat elbírálása, ajánlattételre ismételt felkérés -** című napirendi ponthoz

A K É P V I S E L Ő – T E S T Ü L E T

1. Ibrány Város Képviselő Testülete megállapítja, hogy a nem közművel összegyűjtött háztartási szennyvíz kötelező közszolgáltatás biztosítása érdekében kiírt nyilvános pályázati eljárás eredménytelennek bizonyult, mivel arra a kiírt határidőig (2020. augusztus 14. 13:00 óra) egyetlen pályázat sem érkezett
2. A nem közművel összegyűjtött háztartási szennyvíz kötelező közszolgáltatás biztosítása érdekében a feladat ellátása érdekében ajánlattételre felkéri a Nyírségvíz Zrt-t.
3. Felkéri a polgármestert, hogy a Nyírségvíz Zrt-t keresse meg ajánlattétel céljából.

Határidő: azonnal

Felelős: Trencsényi Imre polgármester

**8.)Napirendi pont**

**Az Ibrány, Szabolcs utca 50. I/1.szám alatti szociális bérlőjének kijelölése**

**Előadó: Szociális és Egészségügyi Bizottság elnöke**

Trencsényi Imre polgármester: Felkérem Haluska András urat, az Szociális és Egészségügyi Bizottság elnökét, hogy ismertesse az előterjesztést.

Haluska András Szociális és Egészségügyi Bizottság elnöke: Az Ibrány, Szabolcs u. 50. I/1. sz. alatti 40 m2 nagyságú önkormányzati szociális bérlakás megüresedett. Az előző bérlővel közös megegyezéssel megszüntetésre került a lakás bérleti szerződése, így Gerák Beatrix megüresedő helyére bérlőt kell találni.

Ibrány Város Önkormányzata jelenleg 11 db szociális lakás igénylési kérelmet tart nyilván.

A bérlakás igénylők közül Mészáros Béla (szül: Kemecse 1966.03.31., an: Tóth Mária) Ibrány, Bem u. 12. sz. alatti lakos olyan élethelyzetbe került, hogy a lakhatása nem biztosított.

A jelenlegi lakásukat a deviza kölcsön miatt elárverezték, és többszöri felszólítás után már ki kell költözniük a lakásból. Jelenleg fedél nélkül vannak, nem tudnak hová menni.

E tények alapján kérelmező mindenképpen előnyt élvez a többi kérelmezővel szemben.

A jogosultsági feltételeket a 2020. augusztus 13-án megtartott ülésen a Szociális Bizottság megvizsgálta és az 35/2020. (VIII.13.) SZEÜB határozata alapján az alábbi javaslatot teszi a Képviselő Testületnek a bérlő kijelölésre:

Szociális és Egészségügyi Bizottság javasolja Ibrány Város Képviselő Testületének, hogy a nyilvántartásba vett kérelmezők közül Mészáros Béla Ibrány, Bem u. 12. sz. alatti lakost jelöljeki az Ibrány, Szabolcs u. 50. I/1. sz. alatti önkormányzati szociális lakás bérlőjéül 2 éves időtartamra2020. augusztus 18-tól 2022. augusztus 17-ig.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Ismerem ezt a családot, de én úgy tudom, hogy több gyerekük van. Hányan költöznének a lakásba?

Haluska András Szociális és Egészségügyi Bizottság elnöke: Valóban több gyerekük van, de csak egy él velük. A többiek már önálló életet élnek, felnőttek.

Trencsényi Imre polgármester: Javaslom a Képviselő-testületnek, hogy a Szociális Bizottság javaslatának megfelelően Mészáros Béla Ibrány, Bem utca 12. szám alatti lakost jelöljük ki.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**200/2020.(VIII.17.) KT. sz.**

**h a t á r o z a t a**

**Az Ibrány, Szabolcs u. 50. I/1. sz. alatti szociális bérlakás bérlőjének kijelölése című napirendi ponthoz**

A K É P V I S E L Ő – T E S T Ü L E T

1. Szociális és Egészségügyi Bizottság 36/2020. (VIII.13.) SZEÜB számú határozatában közölt javaslatát feltétel nélkül **elfogadja** és ennek alapján:

a nyilvántartásba vett kérelmezők közül **Mészáros Béla** Ibrány, Bem u. 12. sz. alatti lakost **jelöli ki** az **Ibrány, Szabolcs u. 50. I/1**. sz. alatti önkormányzati szociális lakás bérlőjéül **2 éves** időtartamra **2020. augusztus 18-tól 2022. augusztus 17-ig.**

1. Megbízza Ibrány Város Polgármesterét a bérleti megállapodás megkötésére.

Határidő: 2020. augusztus 31.

Felelős: Trencsényi Imre polgármester

**9.)Napirendi pont**

**Az önkormányzati tulajdonú 5 db szociális bérlakás, lejárt határidejű lakásbérletének meghosszabbítása**

**Előadó: Haluska András Szociális Egészségügyi Bizottság elnöke**

Trencsényi Imre polgármester: Felkérem Haluska Andrást, a Szociális és Egészségügyi Bizottság elnökét, hogy ismertesse az előterjesztést a Képviselő-testület tagjaival.

Haluska András Egészségügyi és Szociális Bizottság elnöke: A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló módosított 14/2013. (VII.03.) önkormányzati rendeletének értelmében a szociális bérlakásokat csak határozott időre lehet **bérbe** adni. A bérleti szerződés lejártakor felül kell vizsgálni a jogosultsági feltételeket.

2020. július 31-én következő 5 db szociális lakás bérlő kijelölésének határideje lejárt.

1. Németh Lászlóné Ibrány, Lehel u. 66.
2. Kromplák József Ibrány, Lehel u. 68/a. fsz.2.
3. Márton Andrásné Ibrány, Lehel u. 68/a. I/1.
4. Karászi Ágnes Ibrány, Lehel u. 68/a. II/1.
5. Varga György Ibrány, Lehel u. 68/a. II/2.

Bérlőnek a bérleti szerződés letelte előtt új jövedelem igazolást kell becsatolnia, és amennyiben a szociális lakáshoz jutás feltételeinek továbbra is megfelel, nincs közmű és lakbértartozása, akkor a bérleti szerződés újból meghosszabbítható az önkormányzati rendeletben meghatározott 2 éves időtartamra. A kiküldött felhívásra az érintettek visszaküldték a jövedelem igazolást, és nyilatkozatot, melyből megállapítást nyert, hogy a Rendelet 7. §. (3) bekezdés a) pontjánakmegfelelnek.

A kérelmezők ingatlannal nem rendelkeznek, az egy főre eső keresetük nem haladja meg a rendeletünkben meghatározott felső értéket.

Rendezetlen lakbér és közüzemi tartozásuk nincs.

A jogosultsági feltételeket a 2020. augusztus 13-án megtartott ülésen a Szociális Bizottság megvizsgálta és az 36/2020. (VIII.13.) SZEÜB határozata alapján az előterjesztést a határozat-tervezet szerint javasolja elfogadni.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett.-

Trencsényi Imre polgármester: Javaslom a Képviselő-testületnek, hogy a napirendi pontot a Szociális- és Egészségügyi Bizottság javaslatának, és a határozat-tervezetnek megfelelően fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**201/2020. (VIII.17.) KT. sz.**

**h a t á r o z a t a**

**Az önkormányzati tulajdonú 5 db szociális bérlakás lejárt határidejű lakásbérletének meghosszabbítása című napirendi ponthoz**

A K É P V I S E L Ő – T E S T Ü L E T

1. Szociális és Egészségügyi Bizottság 36/2020. (VIII.13.) SZEÜB számú határozatában közölt javaslatát feltétel nélkül **elfogadja** és ennek alapján:
2. Németh Lászlóné Ibrány, Lehel u. 66.
3. Kromplák József Ibrány, Lehel u. 68/a. fsz.2.
4. Márton Andrásné Ibrány, Lehel u. 68/a. I/1.
5. Karászi Ágnes Ibrány, Lehel u. 68/a. II/1.
6. Varga György Ibrány, Lehel u. 68/a. II/2.

sz. alatti lakosokat az általuk lakott szociális bérlakás bérlőjéül -mivel a szerződés hosszabbítási feltételeknek megfelelnek- a14/2013. (VII.03.) önkormányzati rendeletének 4. §. (5) bekezdése alapján további 2 évre, **2020. augusztus 01-től** **2022. július 31-ig kijelöli** őket **.**

1. Megbízza Ibrány Város Polgármesterét a bérleti megállapodás megkötésére.

Határidő: 2020. augusztus 31.

Felelős: Trencsényi Imre polgármester

**10.)Napirendi pont**

**Szép Környezet 2020. díj javaslattétel**

**Előadó: Tábori Tibor Szavazatszámláló Ügyrendi-és Jogi Bizottság elnöke**

Trencsényi Imre polgármester: Felkérem Tábori Tibor urat, a Szavazatszámláló Ügyrendi- és Jogi Bizottság elnökét, hogy ismertesse az előterjesztést a Képviselő-testület tagjaival.

Tábori Tibor Szavazatszámláló Ügyrendi-és Jogi Bizottság elnöke: A bizottság a 2020. június 24-én megtartott ülésén arról döntött, hogy mivel az Ibrányi Hírlap kiadása az ismert veszélyhelyzet miatt ideiglenesen szünetelt, ezért ehhez a körülményhez kellett igazítani a felhívás meghirdetési felületeit. A felhívást a település civil szervezeteihez kézbesítő útján juttatták el, valamint annak elektronikus változatát a város internetes honlapján és hivatalos facebook oldalán tették közzé. A veszélyhelyzet miatt módosított 2020. július l5-i határidőig a megkeresett civil szervezetektől négy darab javaslat érkezett be.

A bizottság három tagja a 2020. augusztus 14-én tartott ülés előtt a civil szervezetek, illetve a bizottsági tagok által javasolt más ingatlanokat megszemlélték. Megállapították, hogy a javasolt ingatlanok közül egyiknél a magas, zárt lemezkerítése nem enged betekintést a portára, vagy udvara valóban szép, de a kapu előtti rész nem parkosított, virágosított, és volt 2 olyan ingatlan, amelyek tényleg szépek, parkosítottak, és a jövő évi díjazásra javasoltak között ott a helyük, de a település utcáinak bejárását követően a bizottság talált szebb, parkosítottabb, virágosítottabb ingatlanokat.

Ezért a bizottság a 2020. augusztus 14-én megtartott ülését követően az előterjesztéstben ismertetett javaslatot teszi a Képviselő Testületnek a város esztétikai megjelenését szolgáló „Szép környezet” díj 2020. évi díjazottjainak személyére.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Egyetértek a javaslatokkal, megnéztem a javasolt ingatlanokat. De egyet nem értek, hogy ahol csak a feleség van megnevezve, a férjet nem kellene feltüntetni? Ez nekem furcsa.

Bakosiné Márton Mária jegyző: Így szerepel az ingatlan a nyilvántartásban, ezért van így előterjesztve.

Dr. Szegedi Tibor Zsolt alpolgármester: A civil szervezetek javaslatai közül, egyik sem kerülhetett be a díjazottak közé? Így is nehezen érkeznek javaslatok minden évben, elvesszük a kedvüket attól, hogy legközelebb javasoljanak ingatlanokat.

Tábori Tibor Szavazatszámláló Ügyrendi-és Jogi Bizottság elnöke: A Bizottság tagjaival megnéztük mindet, de megítélésünk szerint nem fértek bele ebben az évben a tízbe.

Trencsényi Imre polgármester: Javaslom a Képviselő-testületnek, hogy a napirendi pontot a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**202/2020. (VIII. 17) KT. sz.**

**h a t á r o z a t a**

**Szép Környezet 2020. díj javaslattétel**

1. Ibrány Város Képviselő Testülete Szavazatszámláló és Ügyrendi – Jogi Bizottság javaslatát figyelembe véve a város esztétikai megjelenését szolgáló „Szép környezet” díj alapításáról szóló 1/2008. (II.01.) önkormányzati rendelet 4. §-a alapján 2020. évben az alábbi személyeknek, illetve vállalkozásoknak adományozza a tűzzománc táblát:

|  |  |  |
| --- | --- | --- |
| **sorszám** | **Díjazott neve** | **Díjazott ingatlan címe** |
|  | Losonczi Menyhért | Sport u. 4. |
|  | Hruskáné Fekete Anita | Rákóczi u. 22. |
|  | Kulcsár Anita | István király u. 11. |
|  | Gerák László | Radnóti u. 49. |
|  | Németh Miklós | Tisza u. 91. |
|  | Némethné Demjén Andrea | Nagy Imre u. 73. |
|  | Kormány Istvánné | Szabolcs u. 8. |
|  | Puskás Istvánné | Árpád u. 61. |
|  | Németh Gusztáv | Zrínyi u. 49. |
|  | Balogh Marianna | Nefelejcs u. 13. |

1. Felkéri az Ibrányi Hírlap Szerkesztőségét, hogy a hírlapban biztosítsa a díjazott ingatlanok bemutatását.
2. Utasítja a jegyzőt, hogy a díjazottakat értesítse a 2020. augusztus 31-i ünnepélyes díjátadásról, ill. a nyertesek személyének az Ibrányi Hírlapban történő megjelenéséről gondoskodjon.

**Határidő**: Ibrányi Hírlap díjátadást követő soron következő szeptemberi száma

**Felelős:** Bakosiné Márton Mária jegyző

**E g y e b e k:**

* **Az önkormányzati tulajdonú Ibrány, Bocskai utca 79. szám alatti 859/5 hrsz.-ú belterületi ingatlan értékesítése**

Trencsényi Imre polgármester: A Testület a 188/2020. (VIII.27.) KT. sz. határozatában az önkormányzat tulajdonát képező Ibrány, Bocskai u. 79. sz. alatti 859/5 hrsz-ú, 3152 m2nagyságú, beépítetlen területet történő értékesítését határozta el.

A forgalmi érték meghatározására, értékbecslésére Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt kértük fel.

A szakérő a felértékelést elvégezte és az ingatlan forgalmi értékét 3,9 M Ft-ban határozta meg. Ez bruttó ár. A telek értékesítés adóköteles tevékenység, ezért az önkormányzatnak ÁFA fizetési kötelezettsége van, 27% ÁFA-t be kell fizetni. Így az önkormányzatnak nettó 3.070.866 Ft marad meg. Dönthet úgy a testület, hogy eltérő árat alkalmaz, + - 20 %-al el lehet térni a megállapított forgalmi értéktől.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Volt-e beszélve az árról a vásárlóval?

Trencsényi Imre polgármester: Természetesen beszéltünk az árról, ilyen magasságú árra számított.

Tábori Tibor tanácsnok: Beszéltünk már erről, mikor először felmerült, hogy Ibrányban szeretne magánbölcsődét létesíteni, hogy tulajdonképpen nő a paletta, nő a lehetőség, tudom, hogy ez egy fizetős bölcsőde lesz, de mennyiben segítsük ennek a bölcsinek a létrejöttét? Úgy értem, hogy valami engedményt adjunk-e, vagy ez pont egy olyan ár, ami megfelelő a vásárlónak?

Trencsényi Imre polgármester: Segítjük, mivel biztosítunk telket vásárlásra, ő meg is vásárolja, mint ahogy megígérte.

Kovács Ferenc tanácsnok: Biztos, hogy tisztában van vele, hogy mire vállalkozik, ha belevág ebbe, picit érintett vagyok ebben, és tudom, hogy a fejlesztésnek ilyen korban igen komoly eredményeket tudnak elérni, ezért fizetnek a szülők nem kis összegeket. Azt gondolom, hogy azért ha közöljük ezt az árat vele, és egy pici kompromisszum ha felmerül benne, kis rugalmasságot mutathatnánk, mert biztos vagyok benne, hogy szüksége lesz a településnek erre a szolgáltatásra, hiszen ezzel is egy szintet lépünk, mert lesz egy olyan bölcsődénk, ahol magánjellegű képzéssel biztosítják a gyerekek fejlődését.

Bakosiné Márton Mária jegyző: Akkor engedjen a testület, és ne nettó 3.071.000.- forint legyen, hanem nettó 3 millió kereken. Így adunk kedvezményt is.

Kovács Ferenc tanácsnok: Ez is jó, ez is egy gesztus feléjük.

Trencsényi Imre polgármester: Szerintem sok mindenben fogunk még nekik segíteni, mint például tereprendezés.

Kérem, hogy aki a nettó 3 millió forintos vételárral egyetért, az kézfeltartással jelezze.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**203/2020. (VIII. 17.) KT. sz.**

**h a t á r o z a t a**

**Az önkormányzati tulajdonú Ibrány, Bocskai u. 79. sz. alatti 859/5 hrsz-ú belterületi ingatlan értékesítése című napirendi ponthoz**

A K É P V I S E L Ő – T E S T Ü L E T

1. **Támogatja** a **Szivárványtenger Nonprofit Kft.** (4245 Érpatak, Petőfi u. 7.) kérelmét és részükre az Ibrány Város Önkormányzatának tulajdonában lévő Ibrány, Bocskai u. 79. sz. alatti **859/5 hrsz-ú,** 3152 m2nagyságú, beépítetlen területet **értékesíti** magánbölcsőde építése céljából.
2. A Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő az ingatlan forgalmi értékének meghatározására készített értékbecslésétől eltérően, az önkormányzat vagyonáról és a vagyongazdálkodás szabályairól szóló hatályos 8/2012. (IV. 06.) Önkormányzati rendeletünk 19.§. (4) bekezdés alapján az 1. pontban szereplő ingatlan értékét **3.000.000.-**  **Ft** + ÁFA, azaz Hárommillió forint + ÁFA, mindösszesen **bruttó 3.810.000.- forint értékben** határozza meg.
3. Utasítja a jegyzőt, hogy a döntésről értesítse az 1. pontban megnevezett kérelmezőt, majd pozitív válasz esetén gondoskodjon az adásvételi szerződés elkészítéséről.

Határidő: értesítésre: 2020. augusztus 31. Az adásvételi szerződés elkészítésére: beérkező nyilatkoz függvényében: 30 napon belül.

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: beérkező nyilatkozat függvényében: 30 napon belül

Felelős: Trencsényi Imre polgármester és Bakosiné Márton Mária jegyző

**Közérdekű bejelentések**

Dr. Szegedi Tibor Zsolt alpolgármester: A Tiszaparti üdülőövezet tulajdonosai jelentették, hogy járhatatlanok az utak, sok a kátyú, és nagy a sár.

Trencsényi Imre polgármester: Voltunk kint Balogh Zoltánnal, megnéztük, először gallyaznunk kell, hogy ki tudjon száradni az út. A GAMESZ rendezi.

Kovács Ferenc tanácsnok: A mi feladatunk az utak karbantartása azon a területen?

Bakosiné Márton Mária jegyző: Önkormányzati út, így igen, a mi feladatunk.

Kovács Ferenc tanácsnok: Ki van írva, hogy magánút.

Bakosiné Márton Mária jegyző: Akkor ezt tisztáznunk kell, megnézzük.

Tábori Tibor tanácsnok: A múlt héten táboroztattam a Tiszaparti üdülőövezetben. Néhány üdülőben bulikat tartanak, olyan hangerővel, hogy aki pihenni szeretne, annak esélye sincs a zaj miatt. Rendőrségnek jeleztük, de azt mondták, hogy külterület, így nem tudnak intézkedni.

El kellene gondolkodnunk a jövővel kapcsolatban, hogy ha tényleg azt szeretnénk ott, hogy akinek ott telke, vagy háza van, tényleg pihenni tudjon, akkor ezekbe a magánházakban tartsák már be a közösségi együttélés alapvető szabályait. Nézzünk már utána, hogy van-e olyan jogszabály, amibe bele tudunk kapaszkodni, és valamit kezdeni a helyzettel.

Sok olyan ingatlan van a városban, aminek „nincs gazdája”, a terület elhanyagolt, óriási a gaz, az épületek összeomlottak. Van ilyen például a Nagyerdőn, vagy a Kölcsey utcán.

Szabó P. Judit képviselő-testületi tag: A kerékpárutak mentén is kezdeni kell valamit az akácfákkal, gazzal, mert benyúlnak a kerékpárútra, nem lehet rajta közlekedni.

Kovács Ferenc tanácsnok: Beszéltünk előző testületi ülésen a fűnyírás időpontjáról. Utánanéztem, elméletileg országos rendelet van arról, hogy ilyen hanghatású dolgokat nem lehet végezni vasárnap.

Bakosiné Márton Mária jegyző: Nincs ilyen rendelet. Önkormányzati rendelet lehet. Melyik rendelet ez?

Kovács Ferenc tanácsnok: De van országos rendelet is. Csend rendeletben van benne.

Bakosiné Márton Mária jegyző: A csendrendeletben annyi van benne, hogy belterületen indokolatlanul zajt csinálni nem lehet. A fűnyírás az nem indokolatlan tevékenység, füvet bármikor nyírhat.

Kovács Ferenc tanácsnok: Bármikor nem nyírhat, én azt gondolom.

Bakosiné Márton Mária jegyző: Helyi önkormányzatoknak vannak rendeleti, ahol megtilthatnak bizonyos tevékenységeket napszakhoz vagy időszakhoz kötve. Nálunk ez nincs így szabályozva, de ha gondolja a Képviselő-testület, akkor kibővíthetjük a közösségellenes cselekményekkel kapcsolatos helyi rendeletünket, s akkor lesz.

Kovács Ferenc tanácsnok: Mindig elbizonytalanítasz engem, de megnézem újra. Nem azért, mert a fűnyírás ellen van nekem bajom, de van amikor vasárnap este 7-kor kezdi nyírni, vagy reggel 6-kor már kezdi.

Bakosiné Márton Mária jegyző: Nézd még meg újra, és írd le annak a rendeletnek a számát, amiben ezt olvastad.

Tábori Tibor tanácsnok: Sok olyan lakatlan ingatlan van, aminek nincs tulajdonosa, illetve vagy bank, felszámoló a tulajdonosa. Tudom, hogy nehézkes lenne ezeket az ingatlanokat rendbe tétetnünk, de ugyanúgy sújthatnák bírsággal a felszámolókat is, vagy bankokat, ha nincs lekaszálva a terület. Több ilyen terület is van, például a Nagyerdőn, vagy Kölcsey utcán.

A Nagyerdőn van egy ingatlan, amin már olyan szinten el van hanyagolva, hogy patkányfészek van, a szomszédok -joggal- reklamálnak emiatt, mert ők rendben tartják a saját területüket, de a közvetlen szomszédságukban nyakig ér a gaz.

Kovács Ferenc tanácsnok: Elég sok lakásbontást csinálunk egy nyíregyházi vállalkozónak, aki a megyében felszámolóval, vagy kivel van kapcsolatban, nem tudom pontosan, de utána fogok járni. Gávavencsellőn, Nagyhalászban több olyan lakást bontottunk, ami romos állapotú volt, és elhordjuk a törmeléket. Ezeket a romos épületeket nekünk is érdemes lenne számba vennünk, és bejelenteni oda, akik ezt csinálják.

Bakosiné Márton Mária jegyző: Ott kötelezések vannak, építésügyi kötelezés, és aki nem csináltatja meg a bontást, akkor a NAV rendeli el most már a közigazgatási határozatok végrehajtását, és a NAV-on keresztül történik ez.

Kovács Ferenc tanácsnok: Biztos vagyok benne, hogy ez nem a NAV, de utána fogok járni.

Trencsényi Imre polgármester: Kimentem megnézni a Nagyerdőre azt az ingatlant amit Tábori Tibor tanácsnok úr mondott, valóban romos az épület, és már akácos nőtt az egész területen. Jól megközelíthető az ingatlan, de kérdés, hogy mi bemehetünk-e az ingatlanra? Ha a GAMESZ oda megy eltúrni, ki fogja kifizetni azt a munkadíjat? Az kétségtelen, hogy lépnünk kell valamit, vagy bírságolni. Az, hogy letúrjuk, technikailag megoldható, de jogilag nem tudom, hogy tudnánk végrehajtani.

Tábori Tibor tanácsnok: Nem lenne egyszerű ledózerolni sem, én azt az ingatlant ismerem, össze lett ott borítva egy ház. Össze lett borítva az ablak, a tetőszerkezet, minden egyben.

Szemetesgödrök vannak, és oda minden bele van dobálva. A tulajdonossal kell valahogy dűlőre jutnunk.

Trencsényi Imre polgármester: Levelezgetni fogunk még hónapokig, évekig, de addig a probléma marad.

Bakosiné Márton Mária jegyző: Csak hivatalos úton tudunk a végére járni, le kell leveleznünk, ha nem így teszünk, utána jönnek a problémák. Jogszerűen tudunk ennek a dolognak a végére járni.

Szabó P.Judit képviselő-testületi tag: El lehetne kezdeni bírságolni is. Ha valaki kétszer kap felszólítást, és nem történik semmi, akkor igenis bírságot kell kiküldeni.

Kovács Ferenc tanácsnok: Van lehetőségünk bírságolni jegyzőasszony?

Bakosiné Márton Mária jegyző: Igen van, a közösség ellenes rendeletünk alapján, a közigazgatási bírságot tudunk kiszabni.

Kovács Ferenc tanácsnok: Úgy gondolom drasztikus, de egyetértek vele, mert valami úton-módon el kell indulnunk.

Dóka Zoltán pénzügyi iroda-vezető: Egy olyan problémával állunk szemben, ami az előző pár évtized eredménye. Emlékszem apám falujára, ott jelentős most már a roma lakosság, de valahogy ott szlovákiai magyarok máshogy élnek, máshogy gondolkodnak és máshogy cselekszenek, ott nincs elhanyagolt telek. Ott egyetlen egy sincs, mert hogy ha összedől a ház, elgazosodik a telek, akkor a szomszédok, az utca össze fog, és megcsinálják. Tehát valahogy ez nagyon kényelmes, és amíg volt egy ingyenes házi rabszolgánk, a GAMESZ -, amit senki sem tud, hogy mennyibe kerül-, addig elment a GAMESZ, és megoldotta ezeket a problémákat, és levette a válláról a terhet az egész közösségnek. De, hogyha nincs pénzünk, - és nézzünk szembe azzal, hogy nincs pénzünk ingyen GAMESZ-t tartani, tehát nincs lehetőségünk arra, hogy mindent megcsináltassunk, mert nagyon sokba kerül, akkor lehet, hogy ugyanazt a gondolatot kellene vissza hozni, ami még abban a szlovákiai kis faluban is él, hogy a lakosság, az utca közössége is összefoghatna, akár egy fűnyírás erejéig. Ha le lenne vágva a gaz, látnánk mi van alatta. A szociális bizottság ülésén jött elő ez a gondolat, hogy ne pénzzel, hanem anyaggal segítsük a nehéz helyzetbe, vagy a vihar következtében károsodott ingatlanok tulajdonost. És ott is előjött, hogy majd a GAMESZ. De miért nem az jut eszükbe, az embereknek, hogy ott vannak a jól menő roma vállalkozók, akik 10-20-30-50- embert foglalkoztatnak Ibrányból, miért nem keresik meg őket, és miért nem próbálnak kialakítani egy olyan együttműködést, amikor romák, és ugyanígy a roma vállalkozók-, és ugyanez vetíthető a Bem utcára, a Nagyerdőre, a Kertvárosra vagy bármelyik településrészre, miért nem a helyi közösségeket próbáljuk megerősíteni valamilyen módon, és ezt támogatni, segíteni, akár önkormányzati eszközökkel is. Sokkal nehezebb, és sokkal rögösebb út, mint, hogy kimegy a GAMESZ és megcsinálja, és ideig-óráig rendben van, meg megint más, amikor az emberek , van egy olyan gondolkodás, és ennek a kialakításáért dolgozunk, hogy bizony nem csak a saját portámért vagyok felelős, mondjuk azért a 16 vagy 24 méterért amit az utcából elfoglalok, hanem az utcában lévő összes ingatlanért valamilyen szinten. Ez egy közösségi gondolkodás, ami elveszett, és olyan érték, amit vissza kellene hozni szerintem Ibrányba is.

Tábori Tibor tanácsnok: Erre máris reagálnék, pont a nagyerdesi telekről van szó. Az elhanyagolt ingatlan közvetlen szomszédja átment, hogy majd ő rendet tesz, ha már a tulajdonosa nem teszi, de amikor az első üvegszilánkba bele lépett, és az kivágta a bakancsát, akkor mondta, hogy ezt nem vállalja.

Kovács Ferenc tanácsnok: Nagyon örülök ennek a gondolatnak, eszembe nem jutott volna, megmondom őszintén, szűkebb látókörű vagyok ilyen téren, de örülök, hogy kinyitottad a szemem. Mi lenne, ha csinálnánk testületi tagok, évente kétszer egy olyan jellegű dolgot, ahol egy-egy portát rendbe raknánk. Én felajánlom a gépi dolgokat, ha van rá lehetőségünk. Mint testületi tag, vagy civil szervezet, vállalkozókat megkeresnénk, és példát mutatnánk az embereknek . Mi kis település vagyunk, mindenki ismer mindenkit. Legyünk még kisebbek. Ismerjünk meg mindenkit. Tehát legyünk – idézőjelben, nehogy félre értsétek-, Paszab szinten, akik tudják, hogy Mariska néni miért Mariska.

Trencsényi Imre polgármester: Azt gondolom jó az irány, amit megfogalmaztatok. Legutóbb a Bem úti régi temetőt raktuk így rendbe. Akkor is megjelent 20—30 ember amikor meghirdettük, és nem a GAMESZ vonult fel, hanem a lakosság, és rendbe tettük egy hétvége alatt. Ezt ki kell dolgozni, meg kell hirdetni, és megfelelő védőfelszereléssel, nehogy valaki megsérüljön, fel kell vonulni akkor, és ki lehet tűzni, hogy itt indulunk, és itt folytatjuk, és nyilván utána bővülni fog ez az igény. Tehát ha mondjuk a Nagyerdőt befejezzük, akkor igény lesz a Kertvárosban, vagy a „Zoványban, de azt gondolom, hogy egy cselekvés legalább elindul.

Kovács Ferenc tanácsnok: Ha egy kézben lenne ez az egész, jegyzőasszony a jogi útját ennek tudja, vagy ha kell utána néz, hogy hogy lehetne ezeket megoldani, mert nagyon nagy előrelépés lenne. Azokkal megkezdeni, ami igazán romos, elhanyagolt terület.

Ahol tulajdonos van, ott bírságolni kell. De az olyan területeken, ahol rom van, és ahol egyengetni kell, meg tudjuk oldani. Én azt gondolom, hogy ezen el kell indulnunk, és nagyon jó példát mondott Dóka Zoltán. Régen volt olyan, hogy utcafelelős. Vissza kellene hozni.

Dr. Szegedi Tibor Zsolt alpolgármester: Kerékpárúttal kapcsolatban szeretnék bejelentést tenni. A körforgalomtól a Corner felé, a vízelvezető ellenkezőleg pang a víz, a másik, hogy gyakorlatilag nem régen lett átadva, és ahol a lefolyóelemek illesztése van, ott már törik le a beton.

Kovács Ferenc tanácsnok: Az volt a baj, hogy ott azon a szakaszon ami problémás, biztos lesz garanciális javítás, rá lett terelve a forgalom, amíg a csapadékelvezetés ment, és azért töredezik le. Lesz bejárás, és biztos fognak nekünk szólni, és javítva lesz.

Szabó P. Judit képviselő-testületi tag: A kerékpárúttal kapcsolatban jeleznék én is, hogy a Rozmaring úton Paszab felé, be vannak nőve az akácfa ágak, és a gyom, nem lehet közlekedni azon a részen.

Egyúttal szeretném jelezni, hogy augusztus 20-án Gosztonyi Tibor kerékpáros emléktúra lesz ismét, amelyre mindenkit szeretettel várunk.

Kovács Ferenc tanácsnok: A kerékpárutakkal kapcsolatban, valóban rossz állapotban vannak, kellene néznünk rá felújítási pályázatot.

Trencsényi Imre polgármester: Tájékoztatom a képviselő-testület tagjait, hogy augusztus 27-én délután kerékpárverseny lesz Ibrányban, délután 17 órakor kezdődik, és 19 óráig tart.

Próbáltunk légi szúnyoggyérítést is, leadtuk a megrendelésünket, de nem sikerült sajnos elrendezni.

Mivel más hozzászólás, észrevétel nem érkezett, Polgármester Úr megköszönte a Képviselő-testület munkáját, és az ülést bezárta.

**K. m. f.**

**Trencsényi Imre Bakosiné Márton Mária**

**polgármester jegyző**

**Tábori Tibor**

**jegyzőkönyv hitelesítő**

**Kovács Ferenc**

**jegyzőkönyv hitelesítő**